cyanic-selkie/wikianc huggingface dataset:
മൻഖൂസ്വ് മൗലീദ്
പതിനാറാം നൂറ്റാണ്ടിൻറെ തുടക്കത്തിൽ പൊന്നാനിയിലും പരിസരത്തും പടർന്നു പിടിച്ച സാംക്രമിക രോഗങ്ങളിൽ നിന്നും രക്ഷ നേടാനായി മഖ്ദൂം കബീർ മൻഖൂസ് മൗലീദ് രചിക്കുകയും പ്രദേശ വാസികളോട് രോഗ  സ്ഥിരമായി അവ പാരായണം ചെയ്തു ശമനത്തിനായി പ്രാർത്ഥിക്കാൻ  കൽപ്പിക്കുകയായിരുന്നു. മൻഖൂസ്വ് മൗലീദിൻറെ അവസാന ഭാഗത്തുള്ള പ്രാർത്ഥനകൾ വബാഅ്ഇൽ നിന്നും രക്ഷ തേടിയുള്ളവ  ആയതിനാൽ   പടർന്നു പിടിച്ച വ്യാധി പ്ളേഗ്  കോളറ പോലുള്ളവയാണെന്ന് കരുതപ്പെടുന്നു.
19019/19020 ബാന്ദ്ര ടെർമിനസ് - ഡറാഡൂൺ എക്സ്പ്രസ്
കോച്ചുകൾ
ഇത് പതിവായി പാർസൽ വാനുകൾ വഹിക്കുന്നു. Haridwar Junction ട്രെയിനിൽ നിന്ന് നാല് സ്ലീപ്പർ ക്ലാസ് കോച്ചുകളും രണ്ട് ജനറൽ കോച്ചുകളും വേർപെടുത്തിയിട്ടുണ്ട്.
മൻഖൂസ്വ് മൗലീദ്
മൻഖൂസ്വ് മൗലീദ് ശൈഖ് സൈനുദ്ദീൻ മഖ്ദൂം ഒന്നാമൻ തന്നെ രചിച്ചതാണെന്നും അതല്ല വിശ്വ പ്രസിദ്ധ സൂഫി യോഗി ഇമാം ഗസ്സാലിയുടെ സുബ്ഹാന മൗലീദ് മഖ്ദൂം കബീർ ക്രോഢീകരിക്കുക ആയിരുന്നുവെന്നും  മഖ്ദൂം രണ്ടാമനാണ് ഇത് സംഗ്രഹിച്ചതെന്നൊക്കെയുള്ള വ്യത്യസ്ത അഭിപ്രായങ്ങൾ നിലനിൽക്കുന്നുണ്ട്.
19019/19020 ബാന്ദ്ര ടെർമിനസ് - ഡറാഡൂൺ എക്സ്പ്രസ്
സേവനം
19019 ഡെറാഡൂൺ എക്സ്പ്രസ് (40.53) എന്ന നിലയിൽ 41 മണിക്കൂർ 30 മിനിറ്റിനുള്ളിൽ 1682 കിലോമീറ്റർ ദൂരം ഉൾക്കൊള്ളുന്നു. കിലോമീറ്റർ / മണിക്കൂർ) 190 മണിക്കൂർ ഡെറാഡൂൺ എക്സ്പ്രസ് (40.29) ആയി 42 മണിക്കൂർ 20 മിനിറ്റ്  km / hr).
മൻഖൂസ്വ് മൗലീദ്
അവലംബം
വർഗ്ഗം:ഇസ്ലാമികം വർഗ്ഗം:സൂഫിമാർഗ്ഗം
19019/19020 ബാന്ദ്ര ടെർമിനസ് - ഡറാഡൂൺ എക്സ്പ്രസ്
ട്രാക്ഷൻ
മുംബൈ പ്രദേശം ട്രാക്ഷൻ ഒരു എസി സിസ്റ്റത്തിലേക്ക് മാറ്റുന്നതിനുമുമ്പ്, വഡോദര വരെ ഒരു ഡബ്ല്യുസി‌എ‌എം 1 എഞ്ചിൻ ട്രെയിൻ വലിച്ചിടും, അവിടെ നിന്ന് ഒരു വഡോദര അധിഷ്ഠിത വാപ്പ് 4 അല്ലെങ്കിൽ വാപ്പ് 5 ഹസ്രത്ത് നിസാമുദ്ദീൻ ഏറ്റെടുക്കും, അതിനുശേഷം തുഗ്ലകാബാദ് ഷെഡിൽ നിന്നുള്ള ഡബ്ല്യുഡിഎം 3 എ എഞ്ചിൻ ഏറ്റെടുക്കും. ഡെറാഡൂൺ വരെ.
വെസ്റ്റേൺ റെയിൽ‌വേ എസി ട്രാക്ഷനിലേക്ക് മാറിയതിനാൽ, ഗാസിയാബാദ് ആസ്ഥാനമായുള്ള ഡബ്ല്യുഎപി -7 ഹസ്രത്ത് നിസാമുദ്ദീൻ വരെ ട്രെയിൻ ഓടിക്കുന്നു, അതിനുശേഷം തുഗ്ലകാബാദ് ഷെഡിൽ നിന്ന് ഡബ്ല്യുഡിഎം 3 എ എഞ്ചിൻ ഡെറാഡൂൺ വരെ ഏറ്റെടുക്കും.
ഇപ്പോൾ, രണ്ട് ട്രെയിനുകളും ഗാസിയാബാദ് ആസ്ഥാനമായുള്ള WAP-7 അല്ലെങ്കിൽ WAP-5 അപ്‌ഹിൽ Dehradun തിരിച്ചും കൊണ്ടുപോകുന്നു. ലഘുചിത്രം| 19019 ഡെറാഡൂൺ എക്സ്പ്രസ്
ഷെഡ്യൂളും റൂട്ടും
19020 ഡെറാഡൂൺ - ബാന്ദ്ര ടെർമിനസ് എക്സ്പ്രസ് എല്ലാ ദിവസവും രാവിലെ 10:00 ന് Dehradun പുറപ്പെട്ട് IST മൂന്നാം ദിവസം IST 04:20 AM ന് Bandra Terminus എത്തുന്നു.
ട്രെയിനിന്റെ പ്രധാന ഭാഗങ്ങൾ ഇവയാണ്:
സംഭവങ്ങൾ
2014 ജനുവരി 8 ന് മഹാരാഷ്ട്രയിലെ ദഹാനു സ്റ്റേഷന് സമീപം ഒരു ട്രെയിനിൽ തീ പടർന്നു. മൂന്ന് വണ്ടികൾ ഉൾപ്പെട്ടിരുന്നു. ചില യാത്രക്കാർ "പിൻവാതിലുകൾ തുറന്ന് രക്ഷപ്പെട്ടു" എന്നാൽ ഒമ്പത് പേർ കൊല്ലപ്പെട്ടു.
ബാഹ്യ ലിങ്കുകൾ
വർഗ്ഗം:മുംബൈയിലെ ഗതാഗതം വർഗ്ഗം:ഇന്ത്യയിലെ യാത്രാതീവണ്ടികൾ വർഗ്ഗം:Pages with unreviewed translations
തൊഴുകൈയ്യൻ പ്രാണി
മഴകഴിഞ്ഞ ഉടനെയുള്ള മാസങ്ങളിൽ സാധാരണയായി കാണപ്പെടുന്ന പ്രാണികളാണ് തൊഴുകൈയ്യൻ(praying mantis). മുൻ കൈകൾ സദാ ഉയർത്തിപ്പിടിച്ച് തൊഴുകൈയ്യോടെ പ്രാർത്ഥിക്കുന്ന രീതിയിൽ ഇരിക്കുന്നതിനാലാണ് ഈ പ്രാണികൾ ഇങ്ങനെ അറിയപ്പെടുന്നത്. ഇരകൾ അടുത്തെത്തുമ്പോൾ പെട്ടെന്ന് അവയെ കൈക്കുള്ളിൽ ഒതുക്കാനുള്ള സൂത്രപ്പണിയാണ് ഈ ഇരുപ്പ്.
ലോകത്താകമാനം 2300 ഇനത്തിലേറെ തൊഴുകൈയ്യൻ പ്രാണികളുണ്ട്. ഇവയിൽ 162 എണ്ണം ഇന്ത്യയിൽ കണ്ടെത്തിയിട്ടുണ്ട്. ഇതിലെ കേരളത്തിൽനിന്നുള്ള 43 സ്പീഷ്യസുകളും ഉൾപ്പെടും.
ആഹാരരീതി
മാംസഭോജികളായ ഇരപിടിയന്മാരാണ് തൊഴുകൈയ്യൻ പ്രാണികൾ. പൂക്കളിലും കമ്പുകളിലും ഒളിഞ്ഞിരിയ്ക്കുന്ന ഇവ, ഇര അടുത്തെത്തുമ്പോൾ മുൻകാലുകൾ ധ്രുതഗതിയിൽ ചലിപ്പിച്ച് ഇരയെ കൈയ്യിലൊതുക്കുകയും മെല്ലെ കടിച്ച് മുറിച്ച് ഭക്ഷിയ്ക്കുകയും ചെയ്യുന്നു. പൂമ്പാറ്റകളും നിശാശലഭങ്ങളും പുൽച്ചാടികളുമൊക്കെയാണ് ഇവയുടെ പ്രധാന ആഹാരം. കൃഷിയിടങ്ങളിലെ കീട-പ്രാണി നിയന്ത്രിക്കുന്നതിൽ ഇത് പ്രധാന പങ്കുവഹിയ്ക്കുന്നതിനാൽ കർഷകരുടെ മിത്രങ്ങളെന്നും ഇവ അറിയപ്പെടുന്നു.
പ്രജനനം
ആൺ പ്രാണികൾ താരതമേന ചെറുതും മെലിഞ്ഞവയുമാണ്. തൊഴുകൈയ്യൻ പ്രാണികളുടെ പ്രണയചോഷ്ടകൾ, ഇണചേരൽ പ്രജനനരീതികൾ എന്നിവ ഏറെ കൗതുകമുണ്ടാക്കുന്നവയാണ്. ഫെറമോണുകളുടെ സഹായത്താലാണ് ഇവ ഇണയെ ആകർഷിക്കുന്നത്. ഇണചേരുന്ന ഒടനെ ആൺ പ്രാണികളെ, പെൺപ്രാണികൾ തന്നെ ഭക്ഷിക്കുന്നു. ചില സമയങ്ങളിൽ ഇണചേരലിനിടയിൽ ആൺപ്രാണികളുടെ തല കടിച്ച് മുറിച്ച് തിന്നാറുണ്ട്. ഇണചേർന്നതിന് ശേഷം നുരയും പതയുമുള്ള ഒരു ചെറു കൂട് ഉണ്ടാക്കി അതിൽ മുട്ടകൾ നിക്ഷേപിയ്ക്കുന്നു. പെട്ടി പോലുള്ള ഈ മുട്ടപേടകത്തെ ഊതീക്ക (ootheca) എന്നാണ് അറിയപ്പെടുന്നത്. കുറച്ച് സമയത്തിനകം ഈ പേടകം വെളുപ്പും മഞ്ഞയിൽ നിന്നും തവിട്ടുനിറമായി മാറുന്നു. ദിവസങ്ങൾക്ക് ശേഷം മുട്ടപേടകം പൊട്ടിച്ച് തൊഴുകൈയ്യൻ പ്രാണികൾ പുറത്തുവരുന്നു.
ഉപകാരങ്ങൾ
ഒരു മണിക്കൂറിൽ ഈ പ്രാണികൾ ശരാശരി 10 ഈച്ചകളെ വരെ അകത്താക്കുന്നു.ഒരു മാസം കൊണ്ട് പൂർണ്ണ വളർച്ചയെത്തുന്ന തൊഴുകൈയ്യൻ പ്രാണികൾ കീടനിയന്ത്രണത്തിൽ വളരെ പ്രധാനപ്പെട്ട പങ്കാണ് വഹിക്കുന്നത്. വിദേശരാജ്യങ്ങളിൽ ഈ പ്രാണികളെ കൃഷിയിടങ്ങളിലേയ്ക്ക് തുറന്നുവിടാനായി ഇതിന്റെ മുട്ടകൾ മാർക്കറ്റുകളിൽ വാങ്ങാനാകും.
പുറത്തേയ്ക്കുള്ള കണ്ണികൾ
വർഗ്ഗം:ഷഡ്‌പദങ്ങൾ
ജഹാംഗീറിന്റെ ശവകുടീരം
മുഗൾ ഭരണാധികാരിയായിരുന്ന ജഹാംഗീറിനായി പതിനേഴാം നൂറ്റാണ്ടിൽ പണികഴിപ്പിക്കപ്പെട്ട ഒരു ശവകുടീരമാണ് ജഹാംഗീറിന്റെ ശവകുടീരം. 1637 ൽ നിർമ്മിക്കപ്പെട്ട ഈ ശവകുടീരം പാകിസ്താനിൽ പഞ്ചാബ് പ്രവിശ്യയിൽ രവി നദിയുടെ തീരത്തുള്ള ഷഹ്‍ദാര ബാഗിലാണ് സ്ഥിതി ചെയ്യുന്നത്. ആധുനിക ചുവർചിത്രങ്ങളും മാർബിളുകളും കൊണ്ട് അലങ്കരിക്കപ്പെട്ടിരിക്കുന്ന ശവകുടീരത്തിൻറെ അകത്തളത്തിൻറെ രൂപകല്പനയാണ് ഈ എടുപ്പിനെ ഏറെ പ്രശസ്തമാക്കുന്നത്. ഇതിന്റെ പുറംഭാഗം അമൂല്യമായ മിനുസപ്പെടുത്തിയ കല്ലുകൾ ഉപയോഗിച്ചുള്ള ചിത്രകലയാൽ (pietra dura) അത്യധികമായും മോടി കൂട്ടിയിരിക്കുന്നു.
ശവകുടീരത്തോടൊപ്പം അതിൻറെ പാർശ്വസ്ഥമായ അൿബറി സരായി, ആസിഫ് ഖാന്റെ ശവകുടീരം എന്നിവ ഒന്നാകെ നിലവിൽ യുനെസ്കോയുടെ ലോകപൈതൃക പദവിയുടെ താൽക്കാലിക പട്ടികയിൽ ഇടംപിടിച്ചിരിക്കുന്നു.
സ്ഥാനം
കോട്ടകൊത്തളങ്ങളാൽ വലയം ചെയ്യപ്പെട്ട ലാഹോർ നഗരത്തിന്റെ വടക്കു പടിഞ്ഞാറൻ ദിക്കിൽ ഷഹ്‍ദാര ബാഗിലാണ് ശവകുടീരം സ്ഥിതിചെയ്യുന്നത്. ലാഹോറിൽ നിന്നു അകലെ രവി നദിക്കരയിൽ സ്ഥിതിചെയ്യുന്ന ഈ ശവകുടീരം ഒരു ഗ്രാമീണ മേഖലയിൽ, അതിലെ അനേകം ഉദ്യാനങ്ങളുടെ പേരിൽ അറിയപ്പെടുന്നു. 1557 ൽ സ്ഥാപിതമായ നൂർജഹാൻ ഉദ്യാനത്തിലെ ദിൽകുഷ് ഗാർഡനിലാണ് ഈ ശവകുടീരം സ്ഥിതി ചെയ്യുന്നത്. 1645 ൽ നിർമിച്ച ആസിഫ് ഖാന്റെ ശവകുടീരം, 1637 ൽ നിർമിച്ച അക്ബറി സാറായ് എന്നിവ ജഹാംഗീറിന്റെ ശവകുടീര സമുച്ചയത്തിന്റെ തൊട്ടു പടിഞ്ഞാറ് ഭാഗത്ത് സ്ഥിതി ചെയ്യുന്നു. ഈ മൂന്ന് നിർമ്മിതികളും ഒരു കിഴക്ക്-പടിഞ്ഞാറ് അക്ഷത്തിൽ അധിഷ്ഠിതമായ ഒറ്റ ഘടകമായാണ് ക്രമീകരിച്ചിരിക്കുന്നത്. ഷഹ്‍ദാരബാഗ് സ്മാരകങ്ങളിൽ അവസാനത്തേതായ ജഹാംഗീറിന്റെ പത്നി നൂർജഹാന്റെ ശവകുടീരം ആസിഫ് ഖാന്റെ ശവകുടീരത്തിന് അൽപ്പം തെക്കുപടിഞ്ഞാറായി സ്ഥിതിചെയ്യുന്നു.
പശ്ചാത്തലം
1605 മുതൽ 1627 വരെ മുഗൾ സാമ്രാജ്യം ഭരിച്ചിരുന്ന ജഹാംഗീർ ചക്രവർത്തിക്കു വേണ്ടി നിർമ്മിക്കപ്പെട്ടതാണ് ഈ ശവകുടീരം. കശ്മീരിന്റെ താഴ്വരയിലുള്ള രാജൗറി പട്ടണത്തിനടുത്തുവച്ചാണ് ചക്രവർത്തി അന്തരിച്ചത്. ശവസംസ്കാര ചടങ്ങുകൾക്കായി അദ്ദേഹത്തിന്റെ മൃതശരീരം കാശ്മീരിൽനിന്നു ലോഹോറിലേയ്ക്ക് കൊണ്ടുവരികയും 1627 നവംബർ 12 വെള്ളിയാഴ്ച സംസ്കരിക്കുകയും ചെയ്തു. അദ്ദേഹത്തെ സംസ്കരിച്ച ദിൽക്കുഷ് ഉദ്യാനം, ജഹാംഗീറും, പത്നി നൂർജഹാനും ലാഹോറിൽ താമസിച്ചിരുന്ന കാലത്ത് അവർക്ക് ഒരു പ്രിയപ്പെട്ട സ്ഥലമായിരുന്നു. അദ്ദേഹത്തിന്റെ പുത്രനും പുതിയ മുഗൾ ചക്രവർത്തിയുമായിരുന്ന ഷാജഹാൻ തന്റെ പിതാവിന്റെ ബഹുമാനാർത്ഥം അദ്ദേഹത്തിന്റെ ഭൌതിക ശരീരം ഉൾക്കൊള്ളുന്ന സ്ഥലത്ത് ഒരു ചക്രവർത്തിയ്ക്ക് ഏറ്റവു അനുയോജ്യമായ രീതിയിൽ ഒരു ശവകുടീരം നിർമ്മിക്കണമെന്നു നിർദ്ദേശിച്ചിരുന്നു.
ചരിത്രം
സമകാലീനചരിത്രകാരന്മാർ, ജഹാംഗീറിന്റെ പുത്രനായ ഷാജഹാനാണ് ശവകുടീരത്തിന്റെ നിർമ്മാണം ആസൂത്രണം ചെയ്തതെങ്കിലും അദ്ദേഹത്തിന്റെ പത്നിയായിരുന്ന നൂർജഹാൻ ദർശനങ്ങളുടെ ഫലമായിരുന്നു ഇതെന്നു സമർത്ഥിക്കുന്നു. പിതാവിന്റെ ശവകുടീരത്തിൽനിന്ന് പ്രചോദനമുൾക്കൊണ്ട് 1627 ൽ  നൂർജഹാൻ ഈ ശവകുടീരം രൂപകൽപ്പന ചെയ്തിരിക്കുന്നതെന്നും അതിന്റെ നിർമ്മാണച്ചിലവിനു സഹായിക്കുകയും ചെയ്തുവെന്നു കരുതപ്പെടുന്നു. 1627 ൽ  നിർമ്മാണം ആരംഭിക്കുകയും ഇത് പൂർത്തിയാക്കാൻ പത്തുവർഷവും  നിർമ്മാണച്ചെലവായി അക്കാലത്തെ പത്തുലക്ഷം രൂപയും വേണ്ടിവന്നുവെന്നു കണക്കാക്കപ്പെടുന്നു.
സിഖ് ദർബാർ രേഖകൾ പ്രകാരം 1814 ൽ ഈ ശവകുടീരത്തിൽ അറ്റകുറ്റപ്പണികൾ നടന്നിരുന്നു. എന്നിരുന്നാലും, സിഖ് ഭരണത്തിൻ കീഴിൽ ഈ ശവകുടീരം പങ്കിലമാക്കപ്പെടുകയും രഞ്ജിത് സിങ്ങിന്റെ സൈന്യം ശവകുടീരം ആക്രമിച്ച് സുവർണ്ണ ക്ഷേത്രത്തിന്റെ അലങ്കാരത്തിന് ഉപയോഗിക്കുന്നതിനായി ഇവിടെ നിന്ന് കെട്ടിട സാമഗ്രികൾ കടത്തിക്കൊണ്ടുപോകുകയും ചെയ്തു. നശിപ്പിക്കപ്പട്ട ശവകുടീരത്തിന്റെ ഭാഗം ഒരു സ്വകാര്യ ഭവനത്തിന്റെ ഉപയോഗത്തിനായി പരിവർത്തനം ചെയ്യുകയും രജ്ഞിത് സിംഗിന്റെ സൈന്യത്തിലെ മുതിർന്ന ഉദ്യോഗസ്ഥനും മൂസ സാഹിബ് എന്നറിയപ്പെട്ടിരുന്നതുമായ ആളുടെ ഉപയോഗത്തിനു നൽകുകയും ചെയ്തു. 1828 ൽ കോളറ ബാധിച്ച് മൂസാ സാഹിബ് മരണമടയുകയും അദ്ദേഹത്തെ ഈ ശവകുടീരത്തിന്റെ തറയിൽ സംസ്കരിക്കുവാൻ​ നിർദ്ദേശിച്ചതിലൂടെ രഞ്ജിത് സിംഗ് ഒരിക്കൽ കൂടി ഈ ശവകുടീരത്തെ പങ്കിലമാക്കിയിരുന്നു. 1880 ആയപ്പോഴേക്കും ഈ ശവകൂടീരത്തിനു മുകളിലായി രണ്ടാം നിലപോലെ നിലനിന്നിരുന്ന മറ്റൊരു രണ്ടാം താഴികക്കുടം രഞ്ജിത്ത് സിങ്ങിന്റെ സൈന്യം മോഷ്ടിച്ചുവെന്ന് ആരോപിക്കപ്പെട്ടു. എന്നാൽ ശവകുടീരത്തിൽ ഒരു രണ്ടാം താഴികക്കുടം നിലനിന്നിരുന്ന കഥയോ അതു സൂചിപ്പിക്കുന്നതായ യാതൊരു തെളിവുമില്ല.
അവലംബം
വർഗ്ഗം:മുഗൾ വാസ്തുകല
പരിസ്ഥിതിശാസ്ത്രം
പരിസ്ഥിതിശാസ്ത്രം പ്രധാനമായും നാം ജീവിക്കുന്ന പരിസ്ഥിതിയെക്കുറിച്ചുള്ള പഠനമാണ്. ഭുമിയിലെ ജീവനുള്ളതും ജീവനില്ലാത്തതുമായുള്ള വസ്തുക്കളെക്കുറിച്ചുള്ള പഠനമാണ്‌. പരിസ്ഥിതിശാസ്ത്രം പാരിസ്ഥിതിക വിഷയങ്ങളെക്കുറിച്ചുള്ള പഠനത്തിന് സമഗ്രവും വിശാലവുമായ അടിത്തറ നമുക്കു നൽകുന്നു.
പരിസ്ഥിതി ശാസ്ത്രകാരന്മാർ ഭൗമ പ്രതിഭാസങ്ങൾ, പാരമ്പര്യേതര ഊർജ്ജ ഉറവിടങ്ങൾ, മലിനീകരണ നിയന്ത്രണം, പ്രകൃതി വിഭവങ്ങളുടെ ഉത്തരവാദിത്ത്വത്തോടെയുള്ള കൈകാര്യം മുതലായ വിഷയങ്ങളെക്കുറിച്ച് ഗവേഷണങ്ങളും പഠനങ്ങളും നടത്തുന്നു.
സങ്കീർണ്ണമായ പാരിസ്ഥിതിക വിഷയങ്ങൾ അപഗ്രഥിക്കാനും അവയെക്കുറിച്ച് പഠനം നടത്താനും ഒരു സ്വതന്ത്ര ശാസ്ത്രശാഘയുടെ ആവശ്യം ഉയർന്നു വന്നത് 1960-70 കാലഘട്ടത്തിലാണ്. ജനങ്ങൾക്കിടയിൽ പാരിസ്ഥിതിക വിഷയങ്ങളെക്കുറിച്ചുള്ള അവഗാഹം കൂടിയതും ശക്തമായ പരിസ്ഥിതി നിയമങ്ങൾ ലോകരാഷ്ട്രങ്ങൾ കൊണ്ടുവരാൻ തുടങ്ങിയതുമാണ് പരിസ്ഥിതിശാസ്ത്രം എന്ന ശാസ്ത്രശാഖയുടെ ഉദ്ഭവത്തിനു പ്രധാനകാരണമെന്നു പറയാം.
അന്തരീക്ഷ ശാസ്ത്രം
ഭൂമിയുടെ അന്തരീക്ഷത്തെയും മറ്റുള്ള പരിസ്ഥിതിഘടകങ്ങളുമായുള്ള അന്തരീക്ഷത്തിന്റെ പ്രതിപ്രവർത്തനങ്ങളേയും അതിന്റെ അനന്തരഫലങ്ങളേയും പഠന വിധേയമാക്കുന്ന വിഭാഗമാണ് അന്തരീക്ഷ ശാസ്ത്രം. ഇതിൽ ഉൽക്കാശാസ്ത്രം, ഹരിതഗൃഹ പ്രതിഭാസത്തിനെക്കുറിച്ചുള്ള പഠനങ്ങൾ, അന്തരീക്ഷത്തിലെ മലിനീകാരികളെക്കുറിച്ചും അവയുടെ വിന്യാസത്തെക്കുറിച്ചുമുള്ള പഠനങ്ങൾ, ശബ്ദമലിനീകരണം, പ്രകാശമലിനീകരണം എന്നിവയെക്കുറിച്ചുള്ള പഠനങ്ങൾ മുതലായവ ഉൾപ്പെടുന്നു.
പരിസ്ഥിതി വിജ്ഞാനം(എക്കോളജി)
ഒരു പരിസ്ഥിതിയിൽ ജീവിക്കുന്ന ജീവികളുടെ വിതരണം, അവയുടെ എണ്ണം, അവ എങ്ങനെ പരിസ്ഥിതിയുമായി പ്രതിപ്രവർത്തിക്കുന്നു മുതലായ വസ്തുതകളെ ശാസ്ത്രീയമായി പഠനവിധേയമാക്കുന്ന വിഭാഗമാണ് എക്കോളജി അഥവാ പരിസ്ഥിതി വിജ്ഞാനം. ഈ വിഭാഗത്തിൽ രസതന്ത്രം, ജീവശാസ്ത്രം, ഭൗതികശാസ്ത്രം മുതലായ പല ശാസ്ത്രശാഖകളും ഭാഗഭാക്കുകളാണ്.
ഭൗമശാസ്ത്രം
പാരിസ്ഥിതിക ഭൂഗർഭശാസ്ത്രം, പരിസ്ഥിതിയും മണ്ണും തമ്മിലുള്ള ബന്ധവും പ്രതിപ്രവർത്തനവും പഠനവിധേയമാക്കുന്ന പാരിസ്ഥിതിക സോയിൽ സയൻസ്, അഗ്നിപർവത പ്രതിഭാസങ്ങൾ, ഭൂമിയുടെ ക്രസ്റ്റിന്റെ പരിണാമം എന്നിവയെല്ലാമാണ് ഭൗമശാസ്ത്രത്തിന്റെ കീഴിൽ വരുന്ന ഗവേഷണമേഖലകൾ
അവലംബം
വർഗ്ഗം:സിവിൽ എഞ്ചിനീയറിങ്ങ് വർഗ്ഗം:പരിസ്ഥിതിശാസ്ത്രം
ജോൺ ബോയ്ഡ് ഡൺലപ്
വായു നിറച്ച ടയർ ആദ്യമായി വാണിജ്യാടിസ്ഥാനത്തിൽ നിർമിച്ച സ്കോട്ടിഷ് മൃഗഡോക്ടരായിരുന്നു ജോൺ ബോയ്ഡ് ഡൺലപ്. അനവധി രാജ്യങ്ങളിൽ ശാഖകളുള്ളതും ലോകത്തെ ഏറ്റവും വലിയ ടയർ നിർമ്മാണ കമ്പനികളിൽ ഒന്നുമായ ഡൺലപ് കമ്പനി സ്ഥാപിച്ചത് ജോൺ ബോയ്ഡ് ഡൺലപ് ആണ്. 1840 ഫെബ്രുവരി 5-ന് സ്കോട്ട്ലൻഡ്സിലെ അയർഷെയറിൽ ഇദ്ദേഹം ജനിച്ചു. 1867-ൽ ബെൽഫാസ്റ്റിലെത്തി ഒരു മൃഗഡോക്ടറായി സേവനമനുഷ്ഠിച്ചുവരവേ തന്റെ പുത്രൻ കളിക്കാനുപയോഗിക്കുന്ന മുച്ചക്രചവിട്ടുവണ്ടിയുടെ കട്ടറബ്ബർ ചക്രങ്ങൾ സൃഷ്ടിക്കുന്ന കുലുക്കം പരിഹരിക്കുന്നതിനു വേണ്ടിയാണ്, ജോൺ ഡൺലപ് കാറ്റു നിറച്ച റബ്ബർ ചക്രങ്ങൾ (ടയറുകൾ) നിർമിച്ചത്.
ടയർ നിർമ്മിക്കുന്നതിനുള്ള കുത്തകാവകാശം
ഇത് വ്യാവസായികാടിസ്ഥാനത്തിൽ നിർമ്മിക്കുന്നതിനുള്ള കുത്തകാവകാശം ജോൺ ബോയ്ഡ് ഡൺലപ് 1888-ൽ ബ്രിട്ടിഷ് ഗവൺമെന്റ് ഇദ്ദേഹത്തിന് നൽകി. 1890-ൽ ഇതിന്റെ നിർമ്മാണവും ആരംഭിച്ചു. 1845-ൽ വില്യം തോംസൺ എന്ന ബ്രിട്ടിഷുകാരന് കാറ്റു നിറച്ച ടയറിന്റെ നിർമ്മാണാവകാശം ലഭിച്ചിരുന്നെങ്കിലും, അത് പ്രാവർത്തികമാക്കാൻ അദ്ദേഹത്തിന് കഴിഞ്ഞില്ല. റബ്ബർ ടയർ നിർമ്മാണ രംഗത്തെ ഒട്ടേറെ കുത്തകാവകാശങ്ങൾ നേടിയെടുത്ത ഡൺലപ് മലയായിലും മറ്റും അനവധി റബ്ബർ തോട്ടങ്ങൾ ആരംഭിച്ചു. ക്രമേണ, ബ്രിട്ടിഷ് സാമ്രാജ്യത്തിലെ ഏറ്റവും വലിയ റബ്ബർ തോട്ട ഉടമയായി ഡൺലപ് വളർന്നു. എന്നാൽ പിൽക്കാലത്ത് ഈ തോട്ടങ്ങളിൽ നല്ലൊരു ഭാഗവും മലയൻ (ഇന്നത്തെ മലേഷ്യൻ ) പൗരന്മാർക്കുതന്നെ ഡൺലപ് കമ്പനി വിൽക്കുകയുണ്ടായി. 1980-കളിൽ യൂറോപ്പിലേയും അമേരിക്കയിലേയും പ്രവർത്തനങ്ങളുടെ ഗണ്യമായ ഭാഗവും സഹകമ്പനിയായ ജപ്പാനിലെ സുമിറ്റോമോ റബ്ബർ ഇൻഡസ്ട്രീസിനു ഡൺലപ് കമ്പനി കൈമാറി. 1921 ഒക്ടോബർ 23-ന് അയർലണ്ടിലെ ഡബ്ലിനിൽ ഇദ്ദേഹം നിര്യാതനായി.
പുറത്തേക്കുള്ള കണ്ണികൾ
വർഗ്ഗം:വ്യവസായികൾ വർഗ്ഗം:1840-ൽ ജനിച്ചവർ
കാരോട് ഗ്രാമപഞ്ചായത്ത്
{{കേരളത്തിലെ ഗ്രാമപഞ്ചായത്തുകൾ
സ്ഥലപ്പേര് =കാരോട്
അപരനാമം =
ചിത്രം =
ചിത്രം വീതി =
ചിത്രം തലക്കെട്ട് =
മഹാനഗരം = തിരുവനന്തപുരം
പട്ടണം = നെയ്യാറ്റിൻകര
ഗ്രാമം = കാരോട്
നിയമസഭാമണ്ഡലം= നെയ്യാറ്റിൻകര
ലോകസഭാമണ്ഡലം=തിരുവനന്തപുരം
അക്ഷാംശം = 8.21
രേഖാംശം = 77.3
ജില്ല = തിരുവനന്തപുരം
ഭരണനേതൃത്വം = Ldf
വിസ്തീർണ്ണം = 15.67
ജനസംഖ്യ = 27490
ജനസാന്ദ്രത = 1659
Pincode/Zipcode =695506
TelephoneCode =
പ്രധാന ആകർഷണങ്ങൾ = കൃഷിസ്ഥലങ്ങൾ
കേരളത്തിന്റെ തെക്കേ അറ്റത്തെ കുളത്തൂർ, ചെങ്കൽ,പാറശാല, എന്നീ പഞ്ചായത്തുകൾക്ക് പുറമെ   തമിഴ്നാടുമായി അതിർത്തി പങ്കിടുന്ന ഒര് ഗ്രാമപഞ്ചായത്ത്‌ കൂടിയാണ് കാരോട് ഗ്രാമപഞ്ചായത്ത്‌. പഴയതിരുവിതാകൂറിന്റ ഭാഗമായിരുന്ന എന്നാൽ ഇന്ന് തമിഴ്നാടിന്റെ ഭാഗമായ കന്യാകുമാരി ജില്ലയിലെ കൊല്ലംകോട് ടൌൺ പഞ്ചായത്തുമായാണ് അതിർത്തി പങ്കിടുന്നത്.
ഭാഷക്കും ജാതിക്കും മതത്തിനും അധീതമായി മത സൗഹാർദ്ദവും അതിലുപരി മാനവ സൗഹാർദ്ദവും നിലനിൽക്കുന്ന നാനാജാതി മതസ്ഥർ തിങ്ങിപാർക്കുന്ന ഒര് പ്രദേശമാണ്.പലമതസ്ഥരുടെ ആരാധനാലയങ്ങൾ ഇവിടെ ഇടതൂർന്ന് കണമെന്നത് പോലെ തന്നെ യാണ് അവരുടെ വീടുകളും.ഹിന്ദുവും, ക്രിസ്ത്യാനിയും,മുസ്ലിമും,സഹോദരങ്ങളായി ജീവിക്കുന്ന ഒര് പ്രദേശമാണ് കാരോട്  വർഗ്ഗിയമായ ഒര് സംഘർഷവും ഇവിടെ ഇതുവരെ റിപോർട്ട് ചെയ്തിട്ടില്ല എന്നതാണ് പ്രതേകത
കാരോട് പഞ്ചായത്തിലെ നഗരപ്രധാനമായ സ്ഥലങ്ങൾ പഴയഉച്ചക്കട, പ്ലാമൂട്ടുക്കട, പൊൻവിള, ചെങ്കവിള, ഊരമ്പ്‌, പൊഴിയൂർ എന്നിവിടങ്ങളാണ്
തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ പാറശ്ശാല ബ്ളോക്കിലെ ഒരു ഗ്രാമപഞ്ചായത്താണ്‌ കാരോട് ഗ്രാമപഞ്ചായത്ത്.
വാർഡ് വിഭജനക്രമം
കാരോട് ഗ്രാമപഞ്ചായത്തിന്റെ ഭരണപരിധിയിൽ ഉൾപ്പെടുന്ന വാർഡുകൾ ഇവയാണ് (2015):
ചരിത്രം
കാരോട് ഗ്രാമപഞ്ചായത്ത് കേരളത്തിന്റെ ഏറ്റവും തെക്കേയറ്റത്താണ്‌ സ്ഥിതി ചെയ്യുന്നത്. 923 -ന്നാം വർഷതിൽ പാർത്ഥിവപുരം ശിലാ ലിഖിതത്തിൽ കിരാത്തൂർ, പൊഴിയൂർ , കുളത്തൂർ എന്നീ സ്ഥലങ്ങളെക്കുറിച്ച് പരാമർശിച്ചിട്ടുണ്ട്. കാരോട് അടുത്തകാലം വരെ കുളത്തൂർ വില്ലേജിന്റെ ഭാഗമായിരുന്നു. അന്ന് കുളത്തൂരും, കാരോടും ഒരു ഗ്രാമപ്രദേശമായിട്ടാണ് കണക്കാക്കപ്പെട്ടിരുന്നത്.
ഇന്തോനേഷ്യയുടെ ദേശീയപതാക
ചുവപ്പ്, വെളുപ്പ് എന്നീ വർണ്ണങ്ങളുള്ള ഒരു ദ്വിവർണ്ണ പതാകയാണ് ഇന്തോനേഷ്യയുടെ ദേശീയ പതാക. 2:3 എന്ന അനുപാതത്തിലുള്ള ഈ പതാകയെ തിരശ്ചീനമായി രണ്ട് ഭാഗങ്ങളായി വിഭജിച്ചിരിക്കുന്നു, ഇതിൽ മുകളിൽ ചുവപ്പ് നിറവും താഴെ വെള്ളനിറവും ചേരുന്നതാണ് പതാകയുടെ രൂപം. 1945 ആഗസ്ത് 17ന് ഇന്തോനേഷ്യയുടെ സ്വാതന്ത്ര്യ പ്രഖ്യാപന വേളയിലാണ് ഈ പതാക ആദ്യമായി അവതരിപ്പിച്ചത്. ജക്കാർത്തയിലെ പെഗാങ്സാൻ തിമൂർ സ്റ്റ്രീറ്റിൽ വച്ചായിരുന്നു ഈ പതാക ഉയർത്തിയത്. 1950 ആഗസ്ത് 17ന് ഡച്ചുകാർ ഭരണം കൈമാറിയപ്പോഴും ഈ പതാക ഉയർത്തിയിരുന്നു. അന്നുമുതൽ ഇന്നുവരെ പതാകയുടെ രൂപകല്പനയിൽ യാതൊരു മാറ്റങ്ങളൊന്നും വരുത്തിയിട്ടില്ല.
ഇന്തോനേഷ്യയുടെ പതാക, മൊണാക്കോയുടെ പതാകയുമായി കാഴ്ചയിൽ ഒന്നാണ് എങ്കിലും ഇവയുടെ നീളം- വീതി അനുപാതങ്ങൾ രണ്ടും വ്യത്യാസ്തമാണ്.
പേര്
1945 ഭരണഘടനയിലെ ആർട്ടിക്ക്ല് 35 പ്രകാരം ഈ പതാകയുടെ ഔഗ്യോഗിക നാമം സാങ് സക മെരാ-പുതിഹ് ("ചുവപ്പ് വെളുപ്പ് നിറങ്ങളുള്ള ഉന്നതമായ ദ്വിവർണ്ണ പതാക" എന്നർത്ഥം) എന്നാണ്. ബെന്ദേര മെരാ-പുതിഹ് (ചുവപ്പ്-വെളുപ്പ് പതാക) എന്ന് ഇതിനെ സാധാരണയായി വിളിക്കുന്നു.
പ്രതീകാത്മകത
ഇന്തോനേഷ്യരുടെ ആചാരങ്ങളിലും ചുവപ്പ്, വെളുപ്പ് നിറങ്ങൾക്ക് പ്രധാന സ്ഥാനമുണ്ടായിരുന്നു. ചുവന്നനിറത്തിലുള്ള പഞ്ചസാര (പനഞ്ചക്കര) വെള്ളനിറത്തിലുള്ള അരി എന്നിവ ചേരുന്നത് ഇന്തോനേഷ്യൻ ഭക്ഷ്യസംസ്കാരത്തിൽ അതി പ്രധാനമായ ഒന്നാണ്. മജാപഹിത് സാമ്രാജ്യത്തിന്റെ പതാകയിലും ഇതേ നിറങ്ങൾ തന്നെയാണ് ഉണ്ടായിരുന്നത്.
അവലംബം
വർഗ്ഗം:ചെമപ്പും വെള്ളയും പതാകകൾ വർഗ്ഗം:ഇന്തോനേഷ്യയുടെ ദേശീയ പ്രതീകങ്ങൾ വർഗ്ഗം:ദേശീയ പതാകകൾ വർഗ്ഗം:ഏഷ്യൻ രാജ്യങ്ങളുടെ ദേശീയ പതാകകൾ‎
അലങ്കാരച്ചെടി
പൂന്തോട്ടങ്ങളിലോ ഓഫീസ്, വീട് തുടങ്ങിയ കെട്ടിടങ്ങൾക്കകത്തോ  അലങ്കാരത്തിന് വേണ്ടി മാത്രമായി വളർത്തുന്ന സസ്യങ്ങളാണ് അലങ്കാരച്ചെടികൾ (Ornamental plant). ഇവയെ പരിപാലിക്കുന്നത്, ഉദ്യാന വിജ്ഞാനത്തിന്റെ ഭാഗമായ പുഷ്പകൃഷിയിൽ ഉൾപ്പെടുന്നു.
സാധ്യതകൾ
ചെടികളെ വെട്ടിയൊരുക്കി വിവിധ രൂപങ്ങളിലാക്കിയും വിവിധ വർണ്ണ സസ്യങ്ങൾ നട്ടുപിടിപ്പിച്ചും സവിശേഷമായ കായ്കളോ ഘടനാ വൈശിഷ്യമോ ഉള്ള ഇല, പൂക്കൾ, കാണ്ഡം, വേര് എന്നിവ പ്രദർശിപ്പിക്കുന്നതിനോ അലങ്കാരച്ചെടികൾ വളർത്തുന്നു. സുഗന്ധത്തെ മുൻനിർത്തിയും ഇവയെ വളർത്താറുണ്ട്. കള്ളിച്ചെടികളിൽ സവിശേഷത അവയുടെ മുള്ളുകളുടെ വൈവിധ്യവും ക്രമീകരണവുമാണ്.
അലങ്കാര വൃക്ഷങ്ങൾ
അലങ്കാരച്ചെടികളായി വളർത്തുന്ന വൃക്ഷങ്ങളെ അലങ്കാര വൃക്ഷങ്ങൾ എന്നു വിളിക്കാം. ബോൺസായ് വൃക്ഷങ്ങൾ, വിവിധ ഇനങ്ങളായ പന, ചെറി ബ്ലോസം തുടങ്ങിയവ ഇങ്ങനെ വളർത്തുന്നവയാണ്. വഴിയോര പാർക്കുകളിൽ (Roadside Park) ഇങ്ങനെയുള്ള വൃക്ഷങ്ങൾ അനുയോജ്യമാണ്.
പുല്ലിനങ്ങൾ
അലങ്കാരച്ചെടികളായി വളർത്താൻ പുല്ലിനങ്ങൾ വളരെ അനുയോജ്യമാണ്. കുറഞ്ഞ കാലം കൊണ്ട് വളർത്തുന്നതിനും വിവിധ നിറങ്ങളുള്ളവയെ ചെടിച്ചട്ടികളിലും മറ്റും വളർത്തി ഇടകലർത്തി മനോഹരമായി ക്രമീകരിക്കുന്നതിനും സാധിക്കുന്നു. പൊവേസി ഇനത്തിൽപ്പെട്ട സസ്യങ്ങൾ ഇങ്ങനെ വളർത്താൻ വളരെ സൗകര്യമാണ്.
കുറ്റിച്ചെടികൾ
വെട്ടിയൊരുക്കി വിവിധ രൂപങ്ങളിലായി ക്രമീകരിക്കുന്നത് കുറ്റിച്ചെടി ഇനത്തിൽപ്പെട്ട സസ്യങ്ങൾ വളരെ അനുയോജ്യമാണ്. ബോട്ടാണിക്കൽ ഗാർഡനുകളിലെ ഒരു പ്രധാന ആകർഷണമാണ് ഇത്തരം ടോപിയറി രൂപങ്ങൾ. പെട്ടെന്ന് ഇലകൊഴിയാത്ത കുറ്റിച്ചെടികളാണ് ഇങ്ങനെ ശിൽങ്ങളാക്കുന്നത്. ഇതൊരുതരത്തിൽ, ജീവനുള്ള ശിൽപങ്ങളെ സൃഷ്ടിക്കുന്ന കലയാണ്,.
അവലംബം
വർഗ്ഗം:സസ്യശാസ്ത്രം വർഗ്ഗം:അഗ്രോണമി
കരുംകുളം ഗ്രാമപഞ്ചായത്ത്
തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ അതിയന്നൂർ ബ്ളോക്കിലെ ഒരു ഗ്രാമപഞ്ചായത്താണ്‌ കരുംകുളം ഗ്രാമപഞ്ചായത്ത്. ഉയർന്ന ജനസാന്ദ്രതാ നിരക്കുള്ള പ്രദേശമാണ് കരുംകുളം. ഒരു ചതുരശ്ര കിലോമീറ്ററിനുള്ളിൽ 26000-ത്തിലധികം ജനങ്ങളാണ്‌ ഈ ഗ്രാമപഞ്ചായത്തിൽ ഉള്ളത്. ഗ്രാമപഞ്ചായത്തിന്റെ ഈ ജനസാന്ദ്രതാ നിരക്ക് ഒരു ലോക റെക്കോഡായി ഗിന്നസ് ബുക്കിൽ ഇടം നേടിയിട്ടുണ്ട്.
ചരിത്രം
അതിയന്നൂർ ബ്ളോക്കിലെ മറ്റ് പഞ്ചായത്തുകളെ അപേക്ഷിച്ച് വളരെ കുറച്ചു വിസ്തൃതിയേ കരുംകുളം പഞ്ചായത്തിനുള്ളു. എന്നാൽ ഒരു ചതുരശ്ര കിലോമീറ്റർ ചുറ്റളവിൽ 5000 വീടുകളാണുള്ളത്. അതേ സമയം തൊട്ടടുത്ത ഗ്രാമപഞ്ചായത്തുകളിൽ ഇത് 400-ൽ താഴെയാണ്‌. വീടുകൾ പരസ്പരം മുട്ടിയുരുമ്മി സ്ഥിതിചെയ്യുന്ന അവസ്ഥയാണ് പഞ്ചായത്ത് മുഴുവനും.
നമേരി ദേശീയോദ്യാനം
ചരിത്രം
1978 ഒക്ടോംബർ 17 ന് ഈ ഉദ്യാനത്തെ സംരക്ഷിതവനമായി പ്രഖ്യാപിച്ചു. 1985 സെപ്തംബർ 18 ന് ഇതിനെ നടൗർ സംരക്ഷണ വനത്തിന്റെ ഭാഗമായ137 ചതുരശ്ര കിലോമീറ്റർ പ്രദേശം നമേരി സങ്കേതമാക്കി മാറ്റി. 1998 നവംബർ 15 ന് ഈ പ്രദേശം ഔദ്യോഗികമായി ദേശീയോദ്യാനമായി സ്ഥാപിക്കുമ്പോൾ 75 ചതുരശ്ര കിലോമീറ്റർ പ്രദേശം കൂടി ഇതിനോടൊപ്പം ചേർക്കപ്പെട്ടു. ബ്രിട്ടീഷുകാർ കുയിൽ മീൻ എന്ന ഇനം മത്സ്യത്തെ ചൂണ്ടയിടുന്ന കാലം മുതൽ ആസാമിലെ ജിയ ഭൊരോളി നദി പ്രസിദ്ധമാണ്.
സസ്യജന്തുജാലങ്ങൾ
നമേരി ദേശീയോദ്യാനത്തിലെ സസ്യജാലങ്ങളിൽ അർദ്ധ- നിത്യ ഹരിത വനങ്ങളാണ് കാണപ്പെടുന്നത്. നദിയ്ക്കരികിലെ തുറന്ന പുൽപ്രദേശത്ത് കാണപ്പെടുന്ന തുണ്ടു ഭൂമികളിൽ കരിമ്പും, മുളങ്കാടുകളും, ഇലപൊഴിയും സസ്യങ്ങളും, ഇടതൂർന്ന വനങ്ങൾക്കിടയിൽ കാണപ്പെടുന്നു. അധിസസ്യങ്ങളും, താങ്ങുവേരുകളുള്ള സസ്യങ്ങളും വള്ളിച്ചെടികളും ഇവിടെ ധാരാളമായി കാണപ്പെടുന്നു. കുമ്പിൾ (Gmelina arborea), പൂമരുത് (Lagerstroemia speciosa), അമരി (Indigofera suffruticosa), ഇന്ത്യൻ മഹാഗണി (Chukrasia tabularis), അഗരു, രുദ്രാക്ഷം, നാഗകേസരം (Mesua ferrea) മുതലായവ ഇവിടെ സർവ്വസാധാരണമായി കണ്ടുവരുന്ന സസ്യജാലങ്ങളാണ്. ഡെൻഡ്രോബിയം, സിംബിഡിയം, ലേഡീസ് സ്ലിപ്പർ ഓർക്കിഡ് എന്നീ ഇനം ഓർക്കിഡുകളും ഇവിടെ കണ്ടുവരുന്നു.
ആനസംരക്ഷണകേന്ദ്രമായും ഈ ദേശീയോദ്യാനത്തെപരിഗണിക്കപ്പെടുന്നു. ഇന്ത്യൻ കാട്ടുനായ, മ്ലാവ്, കേഴമാൻ, കടുവ, പുലി, പൂച്ച പുലി, കാട്ടു പന്നി, തേൻകരടി, മലയണ്ണാൻ, കാട്ടുപോത്ത്, ഹിമാലയൻ ബ്ളാക്ക് ബീയർ, തൊപ്പിക്കാരൻ കുരങ്ങ് എന്നീ സസ്തനികളെയും ഇവിടെ കാണപ്പെടുന്നു.
പക്ഷിനിരീക്ഷകരുടെ പറുദീസയാണ് ഈ ഉദ്യാനം. 300-ൽപ്പരം ഇനങ്ങളുള്ള പക്ഷികളുടെ കൂട്ടത്തിൽ വൈറ്റ്-വിങെഡ് ഡക്ക്, മലമുഴക്കി വേഴാമ്പൽ, ചെങ്കഴുത്തൻ വേഴാമ്പൽ, വ്രീത്തെഡ് ഹോൺബിൽ, ഇബിസ്ബിൽ, കാട്ടുവേലിത്തത്ത, പ്ലവെർ, ഓൾഡ് വേൽഡ് ബബ്ലർ എന്നിവയും ഉൾപ്പെടുന്നു.
നേരിടുന്ന ഭീഷണികൾ
പ്രധാനമായും രണ്ടു ഭീഷണികളാണ് നുമേരി നേരിടുന്നത്. ഷോണിത്പുർ പ്രദേശത്തുനിന്നും തുടർച്ചയായി നടത്തുന്ന മരം വെട്ടൽ പ്രക്രിയയാൽ വനമേഖല നശിക്കാനിടവരുന്നു. 3000 ത്തിലധികം കന്നുകാലികൾ ഇവിടെ മേയുന്നതിനാൽ പുൽപ്രദേശങ്ങളും നശിക്കാനിടവരുന്നു. 2001-ൽ ഇവിടെ 18 ആനകൾ മരണപ്പെട്ടതായി കണ്ടെത്തിയിട്ടുണ്ട്. അനധികൃതമായി പക്ഷിവേട്ടക്കാർ വിലമതിക്കുന്ന പക്ഷികളുടെ ചിറകുകൾക്കുവേണ്ടി അവയെ കൊന്നൊടുക്കുന്നതാണ് നമേരി നേരിടുന്ന മറ്റൊരു ഭീഷണി.
പുറത്തേയ്ക്കുള്ള കണ്ണി
വർഗ്ഗം:ആസാമിലെ ദേശീയോദ്യാനങ്ങൾ വർഗ്ഗം:ഇന്ത്യയിലെ ദേശീയോദ്യാനങ്ങൾ വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
ദ്രാക്ഷാദി കഷായം
അഷ്ടാംഗഹൃദയത്തിൽ ജ്വരചികിത്സാ അധ്യായത്തിൽ വാത പിത്ത ജ്വര ചികിത്സയ്ക്കായി നിർദ്ദേശിച്ചിരിക്കുന്ന ഔഷധയോഗമാണ് ദ്രാക്ഷാദി കഷായം. മുന്തിരിങ്ങാപ്പഴം, ഇലിപ്പപ്പഴം, അതിമധുരം, പാച്ചോറ്റിത്തൊലി, കുമിഴിൻപഴം, നറുനീണ്ടിക്കിഴങ്ങ്, മുത്തങ്ങാക്കിഴങ്ങ്, നെല്ലിക്കാത്തോട്, ഇരുവേലി, താമരയല്ലി, പതിമുകം, താമരവളയം, ചന്ദനം, രാമച്ചം, കരിംകൂവളക്കിഴങ്ങ്, ചിറ്റീന്തൽ എന്നിവ ചേരുന്നതാണ് ദ്രാക്ഷാദി കഷായ യോഗം.
'ദ്രാക്ഷാ, മധൂകം മധുകംലോധ്ര കാശ്മർയ്യശാരിബാഃ
മുസ്താമലക ഹ്രീ ബേര പത്മകേസര പത്മകം
മൃണാളചന്ദനോശീരനീലോല്പല പരൂഷകം
ഫാണ്ടോ ഹിമോ വാ ദ്രാക്ഷാദിർജാതീ കുസുമ വാസിതഃ
യുക്തോ മധുസിതാലാജൈർ ജയത്യനിലപിത്തജം
ജ്വരം മദാത്യയം ഛർദ്ദീം മൂർച്ഛാം ദാഹം ശ്രമം ഭ്രമം
ഊർദ്ധ്വഗം രക്തപിത്തം ച പിപാസാം കാമലാമപി'
(അഷ്ടാംഗഹൃദയം)
സഹസ്രയോഗം തുടങ്ങിയ മറ്റു ചികിത്സാ ഗ്രന്ഥങ്ങളിൽ ഇതിൽ നിന്നു വ്യത്യസ്തമായ ദ്രാക്ഷാദി കഷായ യോഗങ്ങളും നിർദ്ദേശിച്ചിരിക്കുന്നതായി കാണാം.
ശ്വദംഷ്ടയാ ശതാവര്യാ രക്തജിത് സാധിതം പയഃ'
(സഹസ്രയോഗം)
മുന്തിരിങ്ങാപ്പഴം, ഞാവൽപ്പൂവ്, കുറുന്തോട്ടിവേര്, ചുക്ക്, ഞെരിഞ്ഞിൽ, ശതാവരിക്കിഴങ്ങ് ഇവകൊണ്ട് ഉണ്ടാക്കുന്ന കഷായവും പാൽ കഷായവും രക്തപിത്തത്തെ ശമിപ്പിക്കും.
മുന്തിരിങ്ങാപ്പഴം, ചിറ്റമൃത്, കുമിഴിൻവേര്, ബ്രഹ്മി, നറുനീണ്ടിക്കിഴങ്ങ് ഇവ കഷായം വച്ച് ശർക്കര മേമ്പൊടി ചേർത്തു സേവിച്ചാൽ വാതജ്വരം ശമിക്കുമെന്നും മുന്തിരിങ്ങാപ്പഴം, ചിറ്റമൃത്, കരിമ്പ് എന്നിവകൊണ്ടുള്ള കഷായം കാമലയ്ക്ക് ഏറ്റവും വിശേഷപ്പെട്ട ഔഷധമാണ് എന്നും സഹസ്രയോഗം പറയുന്നു.
മുന്തിരിങ്ങാപ്പഴം, കുമിഴിൻവേര്, ചിറ്റീന്തൽവേര്, കയ്പൻ പടവലത്തണ്ട്, വേപ്പിൻപട്ട, ആടലോടകവേര്, മലര്, നെല്ലിക്കാത്തോട്, കൊടുത്തൂവവേര് എന്നിവ ചേർത്ത് കഷായം വച്ച് പഞ്ചസാര മേമ്പൊടി ചേർത്ത് കൊടുത്താൽ പിത്തകോപംകൊണ്ടും രക്ത കോപംകൊണ്ടും ഉണ്ടാകുന്ന മസൂരി ശമിക്കും.
മുന്തിരിങ്ങാപ്പഴവും അനുബന്ധ ദ്രവ്യങ്ങളും ചേർത്തുള്ള അരിഷ്ടം, ഘൃതം എന്നീ ഔഷധകല്പനകളും ലഭ്യമാണ്.
ദ്രാക്ഷാരിഷ്ടം
'ദ്രാക്ഷാ തുലാർദ്ധം ദ്വിദ്രോണേ ജലസ്യ വിപചേൽ സുധഃ
പാദശേഷേ കഷായേ ച പൂതേ ശീതേ വിനിക്ഷിപേൽ
ഗുഡസ്യ ദ്വിതുലാം തത്ര ത്വഗേലാപത്രകേസരം
പ്രിയംഗു മരിചം കൃഷ്ണാ വിഡംഗേതി വിചൂർണയേൽ
പൃഥക് പലോന്മീതൈർ ഭാഗൈർ ഘൃത
ഭാണ്ഡേ നിധാപയേൽ
സമന്തതോ ഘട്ടയിത്വാ പിബേജ്ജാതരസം തതഃ
ദ്രാക്ഷാരിഷ്ടാഹ്വയഃ പ്രോക്തോബലകൃന്മലശോധനഃ'
മുന്തിരിങ്ങാപ്പഴം പലം അമ്പത്, മുപ്പത്തിരണ്ടിടങ്ങഴി വെള്ളത്തിൽ കഷായം വച്ച് എട്ടിടങ്ങഴി ആക്കി പിഴിഞ്ഞരിച്ച് തണുത്തശേഷം രണ്ടുതുലാം ശർക്കര ചേർത്തു കലക്കണം. ഇലവർങ്ങത്തൊലി, ഏലത്തരി, പച്ചില, നാഗപ്പൂവ്, ഞാവൽപ്പൂവ്, കുരുമുളക്, ചെറുതിപ്പലി, വിളയുപ്പ് എന്നിവ ഒരു പലം വീതം പൊടിച്ചു ചേർത്ത് നെയ്യ് ചേർത്ത് മയക്കിയ കുടത്തിലാക്കി അടച്ചുകെട്ടി വച്ചിരുന്ന് ഒരു മാസം കഴിഞ്ഞ് അരിച്ച് തെളിച്ചെടുക്കുക. ഉരക്ഷതം, ക്ഷയം, ചുമ, ശ്വാസവൈഷമ്യം, കണ്ഠരോഗം എന്നിവയ്ക്ക് പ്രയോജനകരമാണ്. ശക്തി വർധിപ്പിക്കുകയും മലശോധനയെ ഉണ്ടാക്കുകയും ചെയ്യും.
ദ്രാക്ഷാഘൃതം.
'പുരാണസർപ്പിഷഃ പ്രാസ്ഥോദ്രാക്ഷാർദ്ധ പ്രസ്ഥസാധിതം
കാമിലാഗുന്മ പാണ്ഡ്വർത്തി ജ്വരമേഹോദരാപഹഃ'
എട്ടു പലം മുന്തിരിങ്ങാപ്പഴം അരച്ച് കല്ക്കമാക്കി ചേർത്ത് ഒരിടങ്ങഴി പഴയ നെയ്യ് ചേർത്ത് കാച്ചി അരിച്ചെടുക്കുക. കാമല, ഗുന്മം, പാണ്ഡ്, ജ്വരം, പ്രമേഹം, ഉദരം എന്നീ രോഗശമനാർഥം ദ്രാക്ഷാഘൃതം ഉപയോഗിക്കാറുണ്ട്.
പുറം കണ്ണികൾ
വർഗ്ഗം:ആയുർവേദൗഷധങ്ങൾ
കൃപർ
മഹാഭാരതത്തില്‍, ഹസ്തിനപുരത്തിലെ രാജസഭയിലെ പ്രധാനപുരോഹിതനാണ് കൃപാചാര്യർ എന്നറിയപ്പെടുന്ന കൃപർ. ശാരദ്വൻ, ജനപദി എന്നിവരുടെ മകനായ കൃപർ അശ്വത്ഥാമാവിന്റെ മാതുലനാണ്. കൃപരുടെ ഇരട്ടസഹോദരിയായ കൃപിയാണ് ദ്രോണരുടെ പത്നി. മഹാഭാരതയുദ്ധത്തിൽ കൗരവപക്ഷത്തുനിന്ന് കൃപർ യുദ്ധം ചെയ്തു. പിൽക്കാലത്ത് ഇദ്ദേഹം അർജുനന്റെ പൗത്രനായ പരീക്ഷിത്തിന്റെ ഗുരുവായി നിയമിക്കപ്പെട്ടു. ഹൈന്ദവപുരാണങ്ങളിൽ പരാമർശിക്കപ്പെടുന്ന ഏഴ് ചിരഞ്ജീവികളിൽ ഒരാളാണ് കൃപർ.
പുറംകണ്ണികൾ
വർഗ്ഗം:മഹാഭാരതത്തിലെ കഥാപാത്രങ്ങൾ വർഗ്ഗം:ചിരഞ്ജീവികൾ
പരിയാരം ഗ്രാമപഞ്ചായത്ത് (കണ്ണൂർ)
കണ്ണൂർ ജില്ലയിലെ തളിപ്പറമ്പ്‌ താലൂക്കിലെ തളിപ്പറമ്പ് ബ്ളോക്ക് പരിധിയിൽ ഉൾപ്പെടുന്ന ഒരു ഗ്രാമപഞ്ചായത്താണ് പരിയാരം ഗ്രാമപഞ്ചായത്ത്. പരിയാരം, കുറ്റ്യേരി എന്നീ വില്ലേജുകളിലായി വ്യാപിച്ചുകിടക്കുന്ന പരിയാരം ഗ്രാമപഞ്ചായത്തിനു 54.77 ചതുരശ്രകിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് കടന്നപ്പള്ളി-പാണപ്പുഴ, ചപ്പാരപ്പടവ് പഞ്ചായത്തുകളും, കിഴക്കുഭാഗത്ത് ചപ്പാരപ്പടവ് , കുറുമാത്തൂർ പഞ്ചായത്തുകളും, തളിപ്പറമ്പ് നഗരസഭയും, തെക്കുഭാഗത്ത് ഏഴോം, ചെറുതാഴം, കുറുമാത്തൂർ പഞ്ചായത്തുകളും തളിപ്പറമ്പ് നഗരസഭയും, പടിഞ്ഞാറുഭാഗത്ത് ചെറുതാഴം, കടന്നപ്പള്ളി-പാണപ്പുഴ പഞ്ചായത്തുകളുമാണ്. .
അവലംബം
വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
പൂച്ചമാന്തി രോഗം
ബാർട്ടോണെല്ല ഹെൻസ്ലെ (Bartonella hensle) എന്ന ബാക്ടീരിയം മനുഷ്യരിൽ ഉണ്ടാക്കുന്ന രോഗമാണ് പൂച്ചമാന്തി രോഗം അഥവാ പൂച്ചമാന്തിപ്പനി (ഇംഗ്ലീഷ്: Cat scratch disease). ഇതിനെ ടീനിയുടെ അസുഖം എന്നും ഇനോകുലേഷൻ ലിംഫോറെറ്റികുലോസിസ് എന്നും വിളിക്കാറുണ്ട്. പൂച്ചയുടെ മാന്തോ, കടിയോ കൊണ്ട് ഒന്നോ രണ്ടോ ആഴ്ചകൾക്കുള്ളിൽ കാണപ്പെടുന്ന അസുഖമാണിത്. കുട്ടികളിലാണ് കൂടുതലായും ഈ അസുഖം കാണപ്പെടുന്നത്.1889 ൽ ഹെൻറി പരിനൗഡ് എന്ന ശാസ്ത്രജ്ഞനാണ് ഈ രോഗം കണ്ടുപിടിച്ചത്.
രോഗലക്ഷണങ്ങൾ
രോഗലക്ഷണങ്ങൾ പ്രാരൂപികം, അപ്രാരൂപികം എന്നിങ്ങനെ രണ്ടായി തിരിക്കാം. പ്രാരൂപിക പൂച്ചമാന്തിപ്പനിയിൽ കഴലകൾ വീങ്ങുകയും, വേദനയുള്ളവയായിത്തീരുകയും ചെയ്യും. ഇതിനെ റീജ്യണൽ ലിംഫഡിനോപതി എന്നു പറയുന്നു. മാന്തോ, കടിയോ കൊണ്ട ഭാഗത്ത് ഒരു പാപ്യൂൾ രൂപപ്പെടും. ചിലർക്ക് പനി ഉണ്ടാവാം. ഇതു കൂടാതെ തലവേദന, വയറുവേദന, കുളിര്, പുറം വേദന എന്നിവയും ഉണ്ടാവാം. അസുഖം സ്വയം ശമിക്കുമെങ്കിലും കഴലവീക്കം മാസങ്ങളോളം നിലനിൽക്കും. മഞ്ഞ് കാലത്തും ശരത് കാലത്തുമാണ് ഈ രോഗം കൂടുതലായും കണ്ടുവരുന്നത്. രോഗപ്രതിരോധശക്തി കുറഞ്ഞ, എച്ച്. ഐ.വി പോലുള്ള രോഗം ഉള്ളവരിൽ പൂച്ചമാന്തി രോഗം സ്വയം ശമിക്കാതിരിക്കുകയോ, വളരെക്കാലം നീണ്ടുനിൽക്കുകയോ ചെയ്യും.
അപ്രാരൂപിക പൂച്ചമാന്തിരോഗം ബാധിക്കുന്ന അവയവവ്യവസ്ഥയ്ക്കനുസരിച്ച് പലവിധത്തിൽ കാണപ്പെടാം. പരിനൗഡിന്റെ മിഴിരോഗം എന്നത് രോഗം ബാധിച്ച കണ്ണുകളോടൊപ്പം അതേ വശത്തെ കഴലകളും വീങ്ങിയിരിക്കുന്നതിനെയാണ്. കണ്ണിലേക്കുള്ള ഞരമ്പ് വീങ്ങി ഒപ്റ്റിക് ന്യൂറൈറ്റിസ് എന്ന അവസ്ഥ ഉണ്ടാകാം. ബാസില്ലെറി ആഞ്ചിയോസിസ്, ബാസില്ലറി പീലിയോസിസ് എന്ന അവസ്ഥകളും പൂച്ചമാന്തിരോഗത്തോടനുബന്ധിച്ച് ഉണ്ടാവാം.
രോഗസംക്രമണം
ജൂഡി ഡൊളാൻ എന്ന രോഗിയിലാണ് ആദ്യമായി രോഗനിർണ്ണയം നടത്തിയത്. പൂച്ചകളാണ് സാംക്രമികരോഗകാരി എന്ന് കണ്ടുപിടിച്ചത് ഡോ. റോബർട്ട് ഡെബ്ര ആണ്. വടിയുടെ ആകൃതിയിലുള്ള ഗ്രാം നെഗറ്റീവ് ബാക്ടീരിയയായ ബാർട്ടൊണെല്ല ഹെൻസ്ലെ ആണ് രോഗകാരി. മുതിർന്ന പൂച്ചകളെക്കാൽ രോഗം സംക്രമിപ്പിക്കുന്നത് പൂച്ചക്കുട്ടികളാണ്. ചെള്ളുകൾ പൂച്ചകളിൽ നിന്ന് പൂച്ചകളിലേക്ക് ഈ രോഗം പടർത്തുന്നതായി കണ്ടെത്തിയിട്ടുണ്ട്.
ചികിത്സ
ആരോഗ്യമുള്ള വ്യക്തികളിൽ ചികിത്സയൊന്നുമില്ലാതെ തന്നെ രോഗം ശമിക്കും. രോഗപ്രതിരോധശക്തി കുറഞ്ഞവർക്കു മാത്രമേ ആന്റിബയോട്ടിക്കുകൾ നിർദ്ദേശിക്കുന്നുള്ളൂ. അസിത്രോമൈസിൻ, സിപ്രൊഫ്ലൊക്സാസിൻ എന്നീ ആന്റിബയോട്ടിക്കുകൾ രോഗശമനം നൽകും.
അവലംബം
വർഗ്ഗം:ബാക്ടീരിയ രോഗങ്ങൾ വർഗ്ഗം:പനി ഉണ്ടാക്കുന്ന രോഗങ്ങൾ
റോബർട്ട് കെ. മെർട്ടൺ
റോബർട്ട് കിംഗ് മെർട്ടൺ (ജനനം മേയർ റോബർട്ട് ഷോൾനിക്; 4 ജൂലൈ 1910 - 23 ഫെബ്രുവരി 2003) ഒരു അമേരിക്കൻ സാമൂഹ്യശാസ്ത്രജ്ഞനായിരുന്നു. ഔദ്യോഗിക ജീവിതത്തിന്റെ ഭൂരിഭാഗവും കൊളംബിയ യൂണിവേഴ്‌സിറ്റിയിൽ ചെലവഴിച്ചു. അവിടെ യൂണിവേഴ്‌സിറ്റി പ്രൊഫസർ പദവി നേടി. സാമൂഹ്യശാസ്ത്രത്തിലെ ശാസ്ത്രീയ അറിവിലെ സമഗ്ര സംഭാവനയ്ക്ക് 1994-ൽ അദ്ദേഹത്തിന് ദേശീയ മെഡൽ ലഭിച്ചു. ആധുനിക സാമൂഹ്യശാസ്ത്രത്തിന്റെ സ്ഥാപക പിതാവായി കണക്കാക്കപ്പെടുന്ന അദ്ദേഹം ക്രിമിനോളജിയിൽ സംഭാവന ചെയ്ത പ്രവർത്തനങ്ങൾക്ക് സ്ഥാനം നേടുകയും ചെയ്തു.
"ആസൂത്രിതമല്ലാത്ത അനന്തരഫലങ്ങൾ", "റഫറൻസ് ഗ്രൂപ്പ്", "റോൾ സ്‌ട്രെയിൻ" തുടങ്ങിയ ശ്രദ്ധേയമായ ആശയങ്ങൾ മെർട്ടൺ വികസിപ്പിച്ചെടുത്തു. ഒരുപക്ഷേ "റോൾ മോഡൽ", "സ്വയം നിറവേറ്റുന്ന പ്രവചനം" എന്നീ പദങ്ങളിൽ ഇതറിയപ്പെടുന്നു. ആധുനിക സാമൂഹ്യശാസ്ത്ര, രാഷ്ട്രീയ, സാമ്പത്തിക സിദ്ധാന്തത്തിലെ ഒരു പ്രധാന ഘടകം, സ്വയം നിറവേറ്റുന്ന ഒരു പ്രവചനം ഒരു തരത്തിലുള്ള പ്രക്രിയയാണ്. അതിലൂടെ ഒരു വിശ്വാസമോ പ്രതീക്ഷയോ ഒരു സാഹചര്യത്തിന്റെ ഫലത്തെ അല്ലെങ്കിൽ ഒരു വ്യക്തി അല്ലെങ്കിൽ സംഘം പെരുമാറുന്ന രീതിയെ ബാധിക്കുന്നു. മെർട്ടൺ നിർവചിച്ചിരിക്കുന്നത് "സ്വയം നിറവേറ്റുന്ന പ്രവചനം, തുടക്കത്തിൽ, ഒരു പുതിയ പെരുമാറ്റത്തെ ഉളവാക്കുന്ന സാഹചര്യത്തിന്റെ തെറ്റായ നിർവചനമാണ്. ഇത് യഥാർത്ഥത്തിൽ തെറ്റായ ധാരണ യാഥാർത്ഥ്യമാക്കുന്നു.
മുൻകാലജീവിതം
1910 ജൂലൈ 4 ന് റോബർട്ട് കെ. മെർട്ടൺ 1904-ൽ അമേരിക്കയിലേക്ക് കുടിയേറിയ ഫിലാഡൽഫിയയിൽ നിന്നുള്ള യിദ്ദിഷ് സംസാരിക്കുന്ന റഷ്യൻ ജൂതന്മാരുടെ കുടുംബത്തിൽ മേയർ റോബർട്ട് ഷോൾനികിന്റെ മകനായി ജനിച്ചു. അദ്ദേഹത്തിന്റെ അമ്മ ഈഡാ റാസോവ്സ്കയ, ഒരു "അനിയന്ത്രിതമായ" സോഷ്യലിസ്റ്റ് ചിന്താഗതിയും പൂർണ്ണമായും മനസ്സലിവുള്ളതുമായിരുന്നു. അമേരിക്കൻ ഐക്യനാടുകളിലെ തുറമുഖത്ത് "ഹാരി സ്കോൾനിക്" എന്ന് ഔദ്യോഗികമായി രജിസ്റ്റർ ചെയ്ത തയ്യൽക്കാരനായ ആരോൺ ഷോൾനിക്കോഫ് ആയിരുന്നു അദ്ദേഹത്തിന്റെ പിതാവ്. സൗത്ത് ഫിലാഡൽഫിയയിലെ പിതാവിന്റെ ഇൻഷുറൻസ് ഇല്ലാത്ത പാൽ ഉൽപന്ന ഷോപ്പ് കത്തിച്ചതിനെ തുടർന്ന് മെർട്ടന്റെ കുടുംബം ദുരിതത്തിലായിരുന്നു. പിതാവ് പിന്നീട് കുടുംബത്തെ സഹായിക്കാനായി ഒരു മരപ്പണിക്കാരന്റെ സഹായിയായി. മെർട്ടൺ വളരെ ദരിദ്രനായി വളർന്നെങ്കിലും, ചെലവു വഹിക്കാൻ തനിക്ക് ധാരാളം അവസരങ്ങൾ ലഭിച്ചിട്ടുണ്ടെന്ന് അദ്ദേഹം വിശ്വസിച്ചു.
സൗത്ത് ഫിലാഡൽഫിയ ഹൈസ്‌കൂളിലെ വിദ്യാർത്ഥിയെന്ന നിലയിൽ, ആൻഡ്രൂ കാർനെഗീ ലൈബ്രറി, അക്കാദമി ഓഫ് മ്യൂസിക്, സെൻട്രൽ ലൈബ്രറി, മ്യൂസിയം ഓഫ് ആർട്സ് എന്നിവയുൾപ്പെടെ സമീപത്തെ സാംസ്കാരിക, വിദ്യാഭ്യാസ വേദികളിൽ അദ്ദേഹം പതിവായി സന്ദർശിക്കാറുണ്ടായിരുന്നു. തന്റെ മാജിക് പ്രകടനങ്ങൾക്ക് തുടക്കത്തിൽ സ്റ്റേജ് നാമമായി റോബർട്ട് കെ. മെർട്ടൺ എന്ന പേര് അദ്ദേഹം സ്വീകരിച്ചു. 1994-ൽ മെർട്ടൺ പ്രസ്താവിച്ചത്, സൗത്ത് ഫിലാഡൽഫിയയിൽ വളർന്നുവരുന്ന ചെറുപ്പക്കാർക്ക് "എല്ലാത്തരം മൂലധനവും - സാമൂഹിക മൂലധനം, സാംസ്കാരിക മൂലധനം, മാനുഷിക മൂലധനം, എല്ലാറ്റിനുമുപരിയായി, പൊതു മൂലധനം എന്ന് ഞങ്ങൾ വിളിക്കുന്നത് - അതായത് വ്യക്തിപരമായി സാമ്പത്തികമല്ലാതെ എല്ലാത്തരം മൂലധനങ്ങളും നൽകി."
അവലംബം
Specific
General
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ വർഗ്ഗം:1910-ൽ ജനിച്ചവർ വർഗ്ഗം:2003-ൽ മരിച്ചവർ
ഗ്ലെൻസ് ഫോൾസ്, ന്യൂയോർക്ക്
ഗ്ലെൻ ഫോൾസ് അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് വാറൻ കൗണ്ടിയിൽ ഗ്ലെൻസ് ഫോൾസ് മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിലെ കേന്ദ്ര നഗരമാണ്. 2010 ലെ യു.എസ്. സെൻസസ് പ്രകാരം ഈ നഗരത്തിലെ ആകെ ജനസംഖ്യ 14,700 ആയിരുന്നു. നഗരത്തിന്റെ തെക്കേ അറ്റത്തുള്ള ഹഡ്‌സൺ നദിയിലെ ഒരു വലിയ വെള്ളച്ചാട്ടത്തെ സൂചിപ്പിക്കുന്ന ഫോൾസ് എന്ന പേര് കേണൽ ജോഹന്നാസ് ഗ്ലെൻ ആണ് നൽകിയത്.
വാറൻ കൗണ്ടിയുടെ തെക്കുകിഴക്കേ മൂലയിലുള്ള ഗ്ലെൻസ് ഫോൾസിനു വടക്ക്, കിഴക്ക്, പടിഞ്ഞാറ് ഭാഗങ്ങളെ വലയംചെയ്ത് ക്വീൻസ്‌ബറി പട്ടണവും തെക്കുഭാഗത്ത് ഹഡ്‌സൺ നദിയും സരടോഗ കൗണ്ടിയുമാണ്. 1944 ൽ ലുക്ക് മാഗസിൻ "ഹോംടൗൺ യുഎസ്എ" എന്നാണ് ഗ്ലെൻസ് ഫോൾസ് നഗരത്തെ വിശേഷിപ്പിച്ചു. നഗരം സ്വയം "എമ്പയർ സിറ്റി" എന്നും സ്വയം വിശേഷിപ്പിക്കുന്നു.
ചരിത്രം
ഫോർട്ട് എഡ്വേർഡിനും ഫോർട്ട് വില്യം ഹെൻ‌റിക്കും ഇടയിൽ പാതിദൂരത്തിൽ സ്ഥിതിചെയ്യുന്ന ഈ പ്രദേശം ഫ്രഞ്ച് ആന്റ് ഇന്ത്യൻ യുദ്ധത്തിലും അമേരിക്കൻ വിപ്ലവ യുദ്ധത്തിലും നിരവധി സംഘട്ടനങ്ങളുടെ സ്ഥലമായിരുന്നു. അമേരിക്കൻ വിപ്ലവയുദ്ധത്തിൽ അന്നത്തെ കുഗ്രാമം രണ്ടുതവണ തീപിടുത്തത്തിൽ നശിക്കുകയും 1783-ൽ യുദ്ധം അവസാനിക്കുന്നതുവരെ ക്വേക്കർമാർ കുടിയേറ്റകേന്ദ്രം ഉപേക്ഷിക്കാൻ നിർബന്ധിതരാകുകയും ചെയ്തു. 1864, 1884, 1902 എന്നീ വർഷങ്ങളിലും അഗ്നി ഗ്രാമത്തെ നശിപ്പിച്ചിരുന്നു.
യഥാർത്ഥത്തിൽ ആദ്യം ചെപോണ്ടക് (ഇറോക്വോയിസ്; "ചുറ്റിത്തിരിയുവാൻ ബുദ്ധിമുട്ടുള്ള സ്ഥലം") എന്നുവിളിച്ചിരുന്ന ഈ പ്രദേശം, "ഗ്രേറ്റ് കാരിംഗ് പ്ലേസ്" എന്നും ഇതിനെ വിളിക്കപ്പെട്ടിരുന്നു. എന്നാൽ യൂറോപ്യൻ-അമേരിക്കൻ കുടിയേറ്റക്കാർ ഇതിനെ "ദ കോർണേർസ്" എന്ന് പുനർനാമകരണം ചെയ്തു. 1766-ൽ ഹഡ്സൺ നദിയിലെ വെള്ളച്ചാട്ടത്തിനു സമീപമുള്ള ഈ പ്രദേശം, സ്ഥിരമായ വാസസ്ഥലം സ്ഥാപിച്ച ക്വേക്കർമാരുടെ സംഘത്തിന്റെ നേതാവായിരുന്ന അബ്രഹാം വിംഗിന്റെ പേരുചേർത്ത് വിംഗ്സ് ഫോൾസ് എന്ന് പുനർനാമകരണം ചെയ്യപ്പെട്ടു. വെള്ളച്ചാട്ടത്തിന്റെയും കുഗ്രാമത്തിന്റെയും പേരിനുള്ള വിങ്ങിന്റെ അവകാശവാദം 1788-ൽ ഷെനെക്ടഡിയിലെ കേണൽ ജോഹന്നാസ് ഗ്ലെൻ എന്നയാൾക്ക് കൈമാറ്റം ചെയ്യപ്പെട്ടു.
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
അപ്പർ മസ്താങ്
ഹിമാലയത്തിലെ നേപ്പാളി ഭാഗത്തുള്ള വിദൂരമായ ഒറ്റപ്പെട്ട പ്രദേശമാണ് 'മസ്താങ് Mustang (from the Tibetan möntang, मुस्तांग Mustāṃg "fertile plain"). മുമ്പ് ലോ രാജ്യം Kingdom of Lo ആയിരുന്നു. അപ്പർ മസ്താങ് എന്നു വിളിക്കപ്പെടുന്ന ഈ പ്രദേശം, 1992 വരെ സൈനികവിമുക്ത പ്രദേശമായിരുന്നു. ലോകത്തെ ഏറ്റവും നന്നായി സംരക്ഷിക്കപ്പെട്ട പ്രദേശമായിരുന്നു ഇത്. ഇവിടത്തെ ഭൂരിപക്ഷം ജനങ്ങളും ഇപ്പോഴും ടിബറ്റിലെ ഭാഷകളാണു സംസാരിച്ചുവരുന്നത്. പുറംലോകത്തുനിന്നും ഒറ്റപ്പെട്ടുനിന്നിരുന്ന ഈ പ്രദേശത്തെ സവിശേഷമായ ടിബറ്റൻ സംസ്കാരം ഇന്നും സംരക്ഷിതമായി നിലനിന്നുവരുന്നുണ്ട്.
നേപ്പാളിലെ ധവളഗിരി സോണിൽപ്പെട്ട മസ്താങ്ങ് ജില്ലയുടെ വടക്കൻ ഭാഗത്തുള്ള മൂന്നിൽ രണ്ടു പ്രദേശങ്ങളും അപ്പർ മസ്താങിൽ പെടും. തെക്കൻ മൂന്നിലൊന്ന് പ്രദേശത്തെ തകാലി എന്നു വിളിക്കുന്നു. ഇവിടെയാണ് തകാലി ഭാഷ സംസാരിക്കുന്ന തകാലി വംശജർ താമസിക്കുന്നത്. അവരുടെ സംസ്കാരം റ്റിബറ്റൻ സംസ്കാരവും നേപ്പാളീസ് സംസ്കാരവും കൂടിക്കലർന്നതാണ്. മസ്താങിലെ ജീവിതം വിനോദസഞ്ചാരത്തിലും മൃഗവളർത്തലിലും വാണിജ്യത്തിലും നിലനിൽക്കുന്നു.2008ലാണ് മസ്താങിന്റെ രാജഭരണപദവി എടുത്തുകളഞ്ഞത്. ആ വർഷം നേപ്പാൾ ഒരു ജനാധിപത്യ റിപ്പബ്ലിക്കായതിനാൽ ആണ് മസ്താങിന്റെ അധികാരം നഷ്ടമായി ആ രാജ്യം നേപ്പാളിൽ ലയിച്ചത്. നേപ്പാൾ രാജഭരണത്തിലായിരുന്ന 2008നു മുമ്പ് മസ്താങ് ആ രാജാവിന്റെ സാമന്തരാജ്യമായിരുന്നു. പുറംലോകത്തിന്റെ സ്വാധീനം മസ്താങ് ജനതയുടെ ജീവിതത്തിൽ വലിയ മാറ്റങ്ങൾ വരുത്തിവരികയാണ്. പ്രത്യേകിച്ചും ചൈനയുടെ സ്വാധീനം ഈ പ്രദേശത്തു കൂടിക്കൂടിവരുന്നുണ്ട്.
കാലാവസ്ഥ
അപ്പർ മസ്താങ്ങിലെ കാലാവസ്ഥ (ട്രാൻസ്-ഹിമാലയൻ കാലാവസ്ഥ)വളരെ തണുത്തതും അർദ്ധ മരുഭൂപ്രദേശത്തെ പോലുള്ളതുമാണ്. 250–400 മിമീ. ആണിവിടത്തെ ശരാശരി മഴ. അന്നപൂർണ്ണ, ധവളഗിരി പർവ്വതങ്ങളുടെ മഴനിഴൽപ്രദേശത്താണു അപ്പർ മസ്താങ് കിടക്കുന്നത്.
ജനസംഖ്യാവിതരണം
മസ്താങ് ജനങ്ങൾ കൂടുതലും കാളി ഗന്ധകി നദിയ്ക്കു സമീപമാണു താമസിക്കുന്നത്. സമുദ്രനിരപ്പിൽനിന്നും 2800–3900 മീറ്റർ പൊക്കത്തിലാണ് ഈ പ്രദേശം. ഇവിടത്തെ കഠിനമായ സാഹചര്യം കാരണം നേപ്പാളിന്റെ കീഴ്ഭാഗത്തേയ്ക്ക് ഇവിടത്തെ ജനങ്ങൾ തണുപ്പുകാലസഞ്ചാരം നടത്തുന്നു. മസ്താങ് ജില്ലയുടെ ഭരണനിയന്ത്രണകേന്ദ്രം ജൊംസോം എന്ന സ്ഥലത്താണ്. ഇതാണിതിന്റെ തലസ്ഥാനം. കാങ്ബേണിയിൽ നിന്നും 8 കിലോമീറ്റർ തെക്കായാണീ പ്രദേശം സ്ഥിതിചെയ്യുന്നത്. 1962 മുതൽ മസ്താങിനു ജൊംസോമിൽ ഒരു വിമാനത്താവളം ഉണ്ട്. 1992 മുതൽ പടിഞ്ഞാറൻ വിനോദസഞ്ചാരത്തിനായി ഈ പ്രദേശം തുറന്നുനൽകി.
ഭൂമിശാസ്ത്രം
ലഘുചിത്രം|Tangbe village from above ലഘുചിത്രം|Gyakar village across the gorge ലഘുചിത്രം|Kali Gandaki riverbed in Nepal's Upper Mustang. View from Thsele down to the Kali Gandaki river and the fields of Chusang village, with Nilgiri's steep north face. ഗന്ധകി നദിയാണ് മസ്താങിന്റെ പ്രധാന ജലസ്രോതസ്സ്. ഈ നദി മസ്താങിൽനിന്നും നേപ്പാളിന്റെ തെക്കുഭാഗത്തേയ്ക്ക് ഒഴുകുന്നു. മസ്താങിനെ കുറുകെ സഞ്ചരിക്കുന്നു. ഈ നദിക്കു സമാന്തരമായി ഒരു പുരാതനപാതയുണ്ട്. ഇതുവഴി ഇന്ത്യയിൽനിന്നും ടിബറ്റിലേയ്ക്ക് വാണിജ്യപാതയുണ്ടായിരുന്നു. ഉപ്പിനുവേണ്ടിയുള്ള വാണിജ്യം ആയിരുന്നു ഇന്ത്യയുമായി ആന്ന് നടന്നിരുന്നത്. തെക്കൻ മസ്താങ് ജില്ലയിലൂടെ നദിയൊഴുകുന്ന സ്ഥലത്ത് കാളി-ഗന്ധകി ഗോർജ് ഉണ്ട്. ചില കണക്കുകളിൽ ഇതാണത്രേ ലോകത്തിലെ തന്നെ എറ്റവും ആഴമുള്ള ഗോർജ്.
പരമ്പരാഗതമായ മസ്താങിനു (ലോ രാജ്യം)53 കിലോമീറ്റർ വടക്കുതെക്കു വീതിയും 60 കിലോമീറ്റർ കിഴക്കു പടിഞ്ഞാറ് നീളവുമുണ്ടായിരുന്നു. ഈ രാജ്യത്തിന്റെ ഏറ്റവും ഉയരം കുറഞ്ഞ പ്രദേശത്തിനു 2750 മീ. ആയിരുന്നു ഉയരം.
ചരിത്രം
ലഘുചിത്രം|Raja Jigme Dorje Palbar Bista.
ടൂറിസം
ലഘുചിത്രം|Rigsum Gönpo and Buddhist [[പ്രാർത്ഥന പതാക|prayer flags at the entrance of Samar]]
ഡോക്യുമെന്ററികൾ
വർഗ്ഗം:നേപ്പാളിന്റെ ചരിത്രം
ലോയ് ക്രതോങ്ങ്
തെക്കു പടിഞ്ഞാറൻ തായ്‌ലാന്റിലെ ഒരു സയാമീസ് ഉൽസവമാണ് ലോയ് ക്രതോങ്ങ് (ഇംഗ്ലീഷ്: Loi Krathong). 'ബാസ്കറ്റ് ഒഴുക്കുക' എന്നാണ് ഇതിന്റെ മലയാളം പരിഭാഷ. അലങ്കരിച്ച ബാസ്കറ്റുകൾ ഒഴുക്കുകയാണ് ആചാരം. പരമ്പരാഗത തായ് ചാന്ദ്ര കലണ്ടറനുസരിച്ച്, 12ാം മാസത്തിലെ പൗർണ്ണമി ദിനത്തിലാണ് ഈ ഉൽസവം കൊണ്ടാടുന്നത്. അതു കൊണ്ട് തന്നെ ഓരോ വർഷവും ഉൽസവ തിയ്യതി മാറുന്നു. പാശ്ചാത്യ കലണ്ടർ അനുസരിച്ച് നവംബർ മാസത്തിലാണ് ഉൽസവം.
ഒഴുക്കാൻ ഉപയോഗിക്കുന്ന ബാസ്കറ്റുകൾ തായ് ഭാഷയിൽ കാർത്തോങ്ങ് എന്നാണ് അറിയപ്പെടുന്നത്. ഇവ ഇലകൾ ഉപയോഗിച്ചാണ് നിർമ്മിക്കുന്നത്- മുഖ്യമായും വാഴയില ഉപയോഗിച്ച്. അവ വിവിധ തരത്തിൽ അലങ്കരിക്കുന്നു. മെഴുകുതിരികളും ചന്ദനത്തിരികളും ഉപയോഗിക്കുന്നു. പൗർണ്ണമി ദിവസം അവ കുളത്തിലോ നദിയിലോ ഒഴുക്കുന്നു. ജല ദേവതയോടുള്ള ആദരമെന്നാണ് വിശ്വാസം.
ആസിഫ് ഖാന്റെ ശവകുടീരം
ആസിഫ് ഖാന്റെ ശവകുടീരം പഞ്ചാബിലെ ലാഹോർ നഗരത്തിലെ ഷഹ്‍ദാര ബാഗിൽ സ്ഥിതിചെയ്യുന്ന പതിനേഴാം നൂറ്റാണ്ടിൽ നിർമിച്ചതെന്ന് കരുതപ്പെടുന്ന ഒരു ശവകുടീരമാണ്. ആസിഫ് ഖാൻ എന്നു പേരുള്ള മുഗൾ രാജ്യതന്ത്രജ്ഞൻ മിർസ അബുൽ ഹസൻ ജായ്ക്കുവേണ്ടിയാണ് ഇത് നിർമ്മിക്കപ്പെട്ടത്. ആസിഫ് ഖാൻ നൂർജഹാന്റെ സഹോദരനും മുഗൾ ചക്രവർത്തിയായിരുന്ന ജഹാംഗീറിന്റെ ഭാര്യാ സഹോദനുമായിരുന്നു. ജഹാംഗീറിന്റെ ശവകുടീരത്തിനു പാർശ്വസ്ഥമായ സ്ഥിതി ചെയ്യുന്ന ആസിഫ് ഖാന്റെ ശവകുടീരം നൂർജഹാന്റെ ശവകുടീരത്തിന് അടുത്തായിട്ടാണ് സ്ഥിതി ചെയ്യുന്നത്. ആസിഫ് ഖാന്റെ ശവകുടീരം മദ്ധ്യേഷ്യൻ വാസ്തുശില്പ ശൈലിയിലാണ്  നിർമ്മിച്ചിരിക്കുന്നത്. പേർഷ്യൻ രീതിയിലുള്ള ചാർബാഗ് ഉദ്യാനത്തിന്റെ മധ്യത്തിലായി ഈ ശവകുടീരം സ്ഥിതി ചെയ്യുന്നു.
പശ്ചാത്തലം
ആസിഫ് ഖാൻ മുഗൾ രാജ്ഞി നൂർജഹാന്റെ സഹോദരനും പിന്നീട് മുംതാസ് മഹൽ എന്ന പേരിൽ പ്രശസ്തയായ ഷാജഹാന്റെ പട്ടമഹിഷി അർജുമാൻറ് ബാനോ ബീഗത്തിന്റെ പിതാവുമായിരുന്നു. 1636 ൽ ഖാൻ-ഇ-ഖാനാ ആയും കമാൻഡർ ഇൻ ചീഫുമായും ഉയർത്തപ്പെടുകയും ഒരു വർഷത്തിനു ശേഷം ലാഹോർ ഗവർണറായി അവരോധിക്കപ്പെടുകയും ചെയ്തു.1641 ജൂൺ 12 ന്, ഒരു വിമതനായിരുന്ന രാജാ ജഗത്സിങിനെതിരായ പോരാട്ടത്തിൽ ആസിഫ് ഖാൻ മരണമടഞ്ഞു. ലാഹോറിലെ ഷാഹ്‍ദാരബാഗ് ശവകുടീര സമുച്ചയത്തിൽ അദ്ദേഹത്തിന്റെ ശവകുടീരം ഷാജഹാൻ നിർമ്മിച്ചു.
ചരിത്രം
ലാഹോറിലെ ആദ്യത്തെ സിഖ് ഭരണാധികാരികളായിരുന്ന, ഗുജ്ജാർ സിംഗ്, ലാഹ്ന സിംഗ്, സുബ സിംഗ് എന്നിവരാണ് ശവകുടീരം തകരാൻ കാരണക്കാരായിത്തീർന്നത്. അതിൻെറ കാഴ്ച്ചയെ തടസ്സപ്പെടുത്തുന്ന രീതിയിൽ അവർ വലിയ ബോധിമരങ്ങൾ ഇതിനു തൊട്ടു സമീപത്തായി നട്ടുപിടിപ്പിച്ചു. ബ്രിട്ടീഷ് കാലഘട്ടത്തിൽ മാത്രമാണ് ഈ മരങ്ങൾ നീക്കം ചെയ്യപ്പെട്ടത്. പത്തൊമ്പതാം നൂറ്റാണ്ടിൽ സിഖുകാർ അതിലെ മാർബിൾ കല്ലുകൾക്കും, മണൽക്കല്ലുകൾക്കുമായി കുടീരം കൊള്ളയടിച്ചിരുന്നു. ശവകുടീരത്തിന്റെ ഉൾഭാഗം, പുറംഭാഗം എന്നിവിടങ്ങളിലെ മാർബിളുകൾ, കല്ലറ അലങ്കരിക്കാനുള്ള വിവിധതരം കല്ലുകൾ എന്നിവ രഞ്ജിത് സിംഗ് നീക്കം ചെയ്തതായി ബ്രിട്ടീഷ് പര്യവേക്ഷകനായ വില്യം മൂർക്രോഫ്റ്റ് രേഖപ്പെടുത്തിയിരിക്കുന്നു. അമൃത്സറിലെ സുവർണ്ണക്ഷേത്രം അലങ്കരിക്കാനും പിന്നീട് ലാഹോർ കോട്ട യ്ക്കടുത്തുള്ള ഹസൂരി ബാഗ് ബറദാരി നിർമ്മിക്കുവാനും ഇവിടെനിന്നു നീക്കം ചെയ്ത വസ്തുക്കൾ ഉപയോഗിച്ചിരുന്നു.
രൂപരേഖ
പൂർണ്ണമായും ഇഷ്ടികകൊണ്ട് ഒരു അഷ്ടകോൺ മാതൃകയിൽ നിർമ്മിച്ചിരിക്കുന്ന ഈ കല്ലറ ഇരുവശങ്ങളിലായി 300 യാർഡുകളുടെ മധ്യത്തിലുള്ള ഒരു വലിയ ചതുഷ്‌കോണത്തിലാണ് സ്ഥിതിചെയ്യുന്നത്.
ഒരു പൂന്തോട്ടത്തിന്റെ ഉയരത്തേക്കാൾ 3 അടി 9 ഇഞ്ച് ഉയരത്തിൽ സ്ഥാപിച്ചിരിക്കുന്ന ചബൂത്ര അഥവാ പീഠത്തിലാണ് ശവകുടീരം സ്ഥാപിച്ചിരിക്കുന്നത്. അഷ്ടഭുജത്തിൻറ ഓരോ വശവും 38 അടി 8 ഇഞ്ച് ആണ് അളവ്. വടക്കും തെക്കും ചുവരുകളിൽ വലിയ കവാടങ്ങൾ നിലവിലുണ്ടെങ്കിലും കുടീരത്തിന്റെ പ്രധാന കവാടം തെക്കൻ ഭാഗമാണ്. ബ്രിട്ടീഷുകാരുടെ കാലത്ത്  താമസസ്ഥലമാക്കി മാറ്റിയിരുന്ന ഒരു ചെറിയ പള്ളി കിഴക്കൻ ചുവരിൽ കാണാൻ സാധിക്കുന്നു. പടിഞ്ഞാറൻ മതിലിൽനിന്ന് അക്ബറി സാറായ് വഴി ജഹാംഗീറിന്റെ ശവകുടീരത്തിലേക്ക് പ്രവേശനം സാദ്ധ്യമാണ്. അഷ്ടഭുജ കുടീരങ്ങൾ ഒരിക്കലും ചക്രവർത്തിമാരെ അടക്കം ചെയ്യാൻ ഉപയോഗിച്ചിരുന്നില്ല. എങ്കിലും ആസിഫ് ഖാനെപ്പോലെയുള്ള ഉന്നതരായ ഉദ്യോഗസ്ഥരെ അടക്കം ചെയ്യുവാനാണ് സാധാരണയായി ഉപയോഗിച്ചിരുന്നത്. കുടീരം നിലനിൽക്കുന്ന ഉയർത്തിക്കെട്ടിയ തറ "സാങ്-ഇ-അബ്രി" അഥവാ ചുവന്ന ചുണ്ണാമ്പു കല്ലുകൾകൊണ്ടും പുറംഭിത്തി ചുവന്ന മണൽക്കല്ലും ഉപയോഗിച്ചാണ് നിർമ്മിച്ചിട്ടുള്ളത്.
മുല്ലപ്പെരിയാർ അണക്കെട്ടിനുള്ള ഭൂകമ്പഭീഷണി
രാജ്യത്തെ ഭൂചലന നിർണയ മാനദണ്ഡപ്രകാരം മുല്ലപ്പെരിയാർ ഡാം സ്ഥിതിചെയ്യുന്ന പ്രദേശം സോൺ മൂന്നിലാണ് ഉൾപ്പെടുന്നത്. മിതമായ ഭൂചലനങ്ങളാണിവിടെ പ്രതീക്ഷിക്കുന്നത്. അതായത് ഈ പ്രദേശത്ത് റിക്ടർസ്കെയിലിൽ 6.5 വരെ തീവ്രതയുള്ള ഭൂചലനം ഉണ്ടാകാമെന്നർത്ഥം. ഇടുക്കി ജില്ല യിൽ ഇടയ്ക്കിടെയുണ്ടാകുന്ന ഭൂചലനങ്ങളാണ് ഡാമിൻറെ സുരക്ഷ സംബന്ധിച്ച് ജനങ്ങളിൽ ആശങ്ക പരത്തുന്നത്. 2011 നവംബർ 26 ന് പുലർച്ചെ 3.15 ന് ഉണ്ടായ ആദ്യ ഭൂചലനമടക്കം രണ്ടരമണിക്കൂറിനുള്ളിൽ  നാലുതവണയാണ് ഡാമിന് 32 കിലോമീറ്ററിനുള്ളിൽ ഉണ്ടായത്. ഇടുക്കി ജില്ലയിലെ ഉപ്പുതറ യ്ക്കടുത്തുള്ള വനമേഖലയായ വെഞ്ഞൂർമേടായിരുന്നു പ്രഭവകേന്ദ്രം. ആദ്യ ചലനത്തിൻറെ തീവ്രത 3.4 ആണ്. 2011 നവംബർ 26 നുണ്ടായ ഭൂചലനമടക്കം ഈ വർഷം മാത്രം 26 തവണയാണ് ഇടുക്കി ജില്ലയിൽ ഭൂചലനമുണ്ടായിട്ടുള്ളത്. മുൻപ് വല്ലപ്പോഴുമാണ് ഈ പ്രദേശത്ത് ഭൂചലനം അനുഭവപ്പെട്ടിരുന്നത്. ഭൂചലനങ്ങളുടെ ഇടവേളകൾ കുറയുന്നത് സ്ഥിതിഗതികളുടെ ഗൗരവം വർധിപ്പിക്കുന്നു.
ഇടുക്കിയിൽ വിവർത്തന ഭൂചലനങ്ങൾ എന്നറിയപ്പെടുന്ന ഭൂചലനങ്ങളാണ്   സംഭവിക്കുന്നത്. ഇങ്ങനെയുണ്ടാകുന്ന ഭൂകമ്പങ്ങൾക്ക് ആവർത്തനക്രമമുണ്ടായിരിക്കും. ഇരുപത് വർഷത്തിലൊരിക്കൽ മധ്യകേരളത്തിൽ ഇത്തരത്തിൽ സാമാന്യം വലിയ ചലനങ്ങൾ ആവർത്തിക്കാമെന്നാണ് വിദഗ്ദ്ധർ പറയുന്നത്. 2000 ഡിസംബർ 12 ന് ഈരാറ്റുപേട്ടയിൽ റിക്ടർ സ്കെയിലിൽ അഞ്ച് രേഖപ്പെടുത്തിയ ഭൂചലനം ഉണ്ടായിട്ടുണ്ട്. ഭ്രംശരേഖകളിൽ ഊർജ്ജം ശേഖരിക്കപ്പെടുന്നതനുസരിച്ചാണിവിടെ ഭൂകമ്പങ്ങളുണ്ടാകുന്നത്. ഭൂഫലകങ്ങളുടെ ചലനം ആർജ്ജവത്തോടെ നടക്കുന്ന പ്രദേശങ്ങളിൽ പെട്ടെന്നു തന്നെ ഫലകങ്ങളുടെ വക്കുകൾ വലിയുകയും പൊട്ടിപ്പോവുകയും ഭൂകമ്പമുണ്ടാവുകയും ചെയ്യുന്നു.
ജിയോളജിക്കൽ സർവേ ഓഫ് ഇന്ത്യ, സെന്റർ ഫോർ എർത്ത് സയൻസസ് സ്റ്റഡീസ്, സെന്റർ ഓഫ് റിമോട്ട് സെൻസിങ് എന്നീ സ്ഥാപനങ്ങളിലെ ഭൗമശാസ്ത്രജ്ഞർ നടത്തിയ പഠനങ്ങളുടെയും ഗവേഷണങ്ങളുടെയും വെളിച്ചത്തിൽ കേരളം ആകെ റിക്ടർ സ്കെയിലിൽ 6.4 വരെ തീവ്രതയുള്ള ഭൂചലനങ്ങൾ ഉണ്ടാകാൻ സാധ്യതയുള്ളതായി കണ്ടെത്തിയിട്ടുണ്ട്. ഇടമലയാർ, പെരിയാർ, അച്ചൻകോവിൽ, തെന്മല, ബാവലി, കമ്പം, ഭവാനി, കബനി, ഹുൻസൂർ, മാട്ടുപ്പെട്ടി, കാവേരി, കണ്ണൻകുഴിത്തോട് എന്നിവയാണ് കേരളത്തിലെ ഭ്രംശമേഖലയിൽ പ്രധാനപ്പെട്ടവ. കൂടാതെ ധാരാളം ചെറു വിള്ളലുകളും ഉണ്ട്. മാത്രമല്ല, ഈ വിള്ളലുകൾ പരസ്പരം ബന്ധപ്പെട്ടും കിടക്കുന്നു. ഏതെങ്കിലും ഒരു ഭ്രംശമേഖലയിൽ ചലനങ്ങൾ ഉണ്ടായാൽ അത് വളരെവേഗം മറ്റു മേഖലകളിലേക്കും വ്യാപിക്കുന്നു. കുമളി, കമ്പം, ബോഡിനായ്ക്കന്നൂർ, തേനി വഴി കേരളത്തിൽ നിന്ന് തമിഴ്‌നാട്ടിലേക്കു വ്യാപിച്ചു കിടക്കുന്ന കമ്പം ഭ്രംശമേഖലയും മുല്ലപ്പെരിയാറിന് ഭീഷണി ഉയർത്തുന്നുണ്ട്.
മുല്ലപ്പെരിയാർ അണക്കെട്ടിൻറെ 300 കിലോമീറ്റർ ചുറ്റളവിൽ 22 ഭ്രംശമേഖലകളാണുള്ളത്. ഡാമിൻറെ സമീപത്തുള്ള കമ്പം - തേക്കടി - കോടൈവന്നല്ലൂർ ഭ്രംശമേഖലയിൽ റിക്ടർ സ്കെയിലിൽ 6.5 വരെ ശക്തിയുള്ള ഭൂചലനങ്ങൾക്ക് സാധ്യതയുണ്ടെന്ന് കണ്ടെത്തിയിട്ടുണ്ട്. റിക്ടർ സ്കെയിലിൽ 6 ന് മുകളിലുള്ള ഭൂചലനത്തെ അതിജീവിക്കാൻ ഡാമിന് കഴിയില്ലെന്ന് റൂർക്കി ഐ ഐ ടി യിലെ വിദഗ്ദരുടെ നേതൃത്വത്തിൽ നടത്തിയ പഠനത്തിൽ വ്യക്തമായിട്ടുണ്ട്. കമ്പം - തേക്കടി - കോടൈവന്നല്ലൂർ  ഭ്രംശമേഖല ഡാമിൻറെ 16 കിലോമീറ്റർ മാത്രം അകലെയാണെന്നത് അപകടസാധ്യത വർധിപ്പിക്കുന്നു. കമ്പം - തേക്കടി - കോടൈവന്നല്ലൂർ ഭ്രംശമേഖലയ്ക്ക് സമാന്തരമായുള്ള ചുരുളിയാർ - കമ്പം, ചെറുതോണി - ചിന്തലാർ ഭ്രംശമേഖലകളിലാണ് കഴിഞ്ഞ ദിവസങ്ങളിൽ ഭൂകമ്പം ഉണ്ടായത്. ഇത് കമ്പം - തേക്കടി - കോടൈവന്നല്ലൂർ  ഭ്രംശമേഖലയിലെ ശിലാപാളികളിൽ മർദം കൂട്ടുന്നതിനിടയാക്കും. മുല്ലപ്പെരിയാർ ഡാമിന് കൂടുതൽ അടുത്ത പ്രദേശങ്ങളിൽ ഭൂചലനത്തിനുള്ള സാധ്യത വർധിപ്പിക്കുകയാണ് ഇതിൻറെ ഫലം. അടുത്തിടെയുണ്ടായ ഭൂചലനങ്ങളെല്ലാം ഡാമിൽ നിന്നും 32 കിലോമീറ്റർ അകലെയായിരുന്നു.
116 വർഷം പഴക്കമുള്ള മുല്ലപ്പെരിയാർ ഡാം പണിതത് കോൺക്രീറ്റോ ഭൂകമ്പ പ്രതിരോധ സാങ്കേതിക വിദ്യയോ ഉപയോഗിക്കാതെയാണ്. മാത്രമല്ല, 60 വർഷം മാത്രം ഉപയോഗിക്കാവുന്ന ഈ അണക്കെട്ട് മുമ്പത്തെ അവസ്ഥയിൽ നിന്നും ഒരു അടിയോളം മുമ്പോട്ടു നീങ്ങിയിട്ടുണ്ട്. കരിങ്കല്ലും സുർക്കിയും ഉപയോഗിച്ചു പണിതതാണ് ഡാം. കോൺക്രീറ്റിന് പകരം മണലും ചുണ്ണാമ്പും ചേർന്ന മിശ്രിതമായ സുർക്കിയാണ് ഇതിൻറെ നിർമ്മാണത്തിന് ഉപയോഗിച്ചത്. ആകെ 6807 മെട്രിക് ടൺ ചുണ്ണാമ്പാണ് നിർമ്മാണത്തിന് ഉപയോഗിച്ചിരുന്നത്. അതിൻറെ 42 ശതമാനവും ഒലിച്ചുപോയതായാണ് കേരളം സുപ്രീം കോടതി നിയമിച്ച ഉന്നതാധികാര സമിതിക്കു മുൻപാകെ കേരളം സമർപിച്ച കണക്കിൽ വ്യക്തമാക്കിയിരിക്കുന്നത്. വർഷം പ്രതി 30.48 ടൺ എന്ന കണക്കിൽ 1895 മുതൽ 2006 വരെ 3412 ടൺ ചുണ്ണാമ്പ് നഷ്ടപ്പെട്ടതിന് പകരം 542 മെട്രിക് ടൺ സിമൻറ് മാത്രമുപയോഗിച്ച് ഗ്രൗട്ടിങ് നടത്തുകയാണ് ചെയ്തത്.
അരത്തളി
റഫറൻസുകൾ
വർഗ്ഗം:ഹൈന്ദവാചാരങ്ങൾ വർഗ്ഗം:കേരളത്തിലെ ക്ഷേത്രങ്ങൾ
അലക്സാന്ദ്ര എൽബക്യാൻ
കസാഖിസ്താൻ പൗരത്വമുള്ള കമ്പ്യൂട്ടർ വിദഗ്ദ്ധയും ലക്ഷക്കണക്കിന് ശാസ്ത്ര-ഗവേഷണ പ്രസിദ്ധീകരണങ്ങൾ സൗജന്യമായി ലഭ്യമാക്കുന്ന സൈ-ഹബ് വെബ്സൈറ്റിന്റെ സ്ഥാപകയുമാണ് അലക്സാന്ദ്ര എൽബക്യാൻ (Алекса́ндра Аса́новна Элбакя́н ). "ശാസ്ത്രത്തിന്റെ പൈറേറ്റ് രാജ്ഞി" എന്നും "ഒളിവിലെ ഇന്റർനെറ്റ് പൈറേറ്റ്" എന്നും എൽബക്യാനെ വിശേഷിപ്പിക്കാറുണ്ട്. ശാസ്ത്രരംഗത്ത് ശ്രദ്ധിക്കപ്പെടേണ്ട ആദ്യത്തെ പത്തു വ്യക്തികളിലൊരാളായി എൽബക്യാനെ നേച്ചർ മാസിക 2016ൽ തിരഞ്ഞെടുക്കുകയുണ്ടായി. എൽബക്യാനെ ആർസ് ടെക്നിക്ക ആരോൺ ഷ്വാർട്സിനോടും ദി ന്യൂ യോർക്ക് ടൈംസ് എഡ്വേർഡ് സ്‌നോഡെനിനോടും ഉപമിക്കുകയുണ്ടായി.
ജീവചരിത്രം
1988 നവംബർ 6ന് കസാഖിസ്ഥാനിലെ അൽമാട്ടിയിൽ ആയിരുന്നു അലക്സാന്ദ്ര എൽബക്യാന്റെ ജനനം. എൽബക്യാൻ ഒരു അർമേനിയൻ, സ്ലാവിക, ഏഷ്യൻ വംശജയാണ്. 2009ൽ കസാഖ് നാഷണൽ ടെക്നിക്കൽ യൂണിവേഴ്സിറ്റിയിൽ നിന്നും കമ്പ്യൂട്ടർ ശാസ്ത്രത്തിൽ ബിരുദം നേടി. അൽമാട്ടിയിലെ സർവ്വകലാശാല പഠന കാലയളവിൽ എൽബക്യാൻ കമ്പ്യൂട്ടർ ഹാക്കിംഗിൽ കഴിവുകൾ വികസിപ്പിച്ചെടുത്തു. ഒരു വർഷത്തോളം മോസ്കോയിൽ കമ്പ്യൂട്ടർ സെക്യൂരിറ്റി മേഖലയിൽ ജോലി ചെയ്ത അവർ 2010ൽ ഒരു മസ്തിഷ്ക-കമ്പ്യൂട്ടർ സമ്പർക്കമുഖ പദ്ധതിയുമായി ബന്ധപ്പെട്ട് ജോലി ചെയ്യുന്നതിനായി ഫ്രീബർഗിലേക്ക് പോയി. അവിടെ വെച്ച് ട്രാൻസ്ഹ്യൂമണിസത്തിൽ തൽപരയായ അവർ അമേരിക്കയിലെ ജോർജിയ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ സമ്മർ ഇന്റേൺഷിപ്പോട് കൂടി "ന്യൂറോ സയൻസ് ആൻഡ് കോൺഷ്യസ്നെസ്" എന്ന കോഴ്സിന് ചേർന്നു.
എൽബക്യാനും സൈ-ഹബ്ബിനും എതിരെ പിന്നീടും കേസുണ്ടായി. പകർപ്പവകാശ ലംഘനം, പങ്കാളിത്ത പകർപ്പവകാശ ലംഘനം, വ്യാപാരമുദ്ര ലംഘനം തുടങ്ങിയ നിയമലംഘനങ്ങളുടെ പേരിൽ അമേരിക്കൻ കെമിക്കൽ സൊസൈറ്റി (എസിഎസ്) 2017ൽ എൽബക്യാനും സൈ-ഹബും എതിരെ കേസ് നൽകി. പിന്നീട് ആ വർഷം തന്നെ സൈ-ഹബ് വരുത്തി വെച്ച നാശനഷ്ടങ്ങൾക്ക് നഷ്ടപരിഹാരമായി 4,800,000 യുഎസ് ഡോളറിന്റെ പിഴ സൈ-ഹബ്ബിന് ചുമത്തിക്കൊണ്ട് എസിഎസിന് അനുകൂലമായി കോടതി വിധി പുറപ്പെടുവിച്ചു.
കാഴ്ചപ്പാടുകളും വിവാദങ്ങളും
കമ്യൂണിസ്റ്റ് ആശയങ്ങൾ തന്നെ പ്രചോദിപ്പിച്ചിട്ടുണ്ടെന്നും എന്നാൽ താൻ ഒരു യഥാർത്ഥ മാർക്സിസ്റ്റ് ആണ് എന്ന് സ്വയം കരുതുന്നില്ലെന്നും എൽബക്യാൻ പറയുന്നു. പാശ്ചാത്യ രാജ്യങ്ങളുമായി നിലകൊള്ളാൻ കഴിയുന്ന ശക്തമായ ഒരു രാഷ്ട്രത്തിന് താൻ പിൻതുണ നൽകുന്നുവെന്നും, യുഎസ്എ 'സഹായിച്ച്' കൂടുതൽ ജനാധിപത്യമുള്ളതാക്കാൻ ശ്രമിച്ച ഇറാഖ്, ലിബിയ, സിറിയ എന്നിവടങ്ങളിലെ ശാസ്ത്രജ്ഞരുടെ അതേ വിധി റഷ്യയിലെയും തന്റെ സ്വദേശമായ കസാഖിസ്താനിലെയും ശാസ്ത്രജ്ഞർ നേരിടുന്നത് കാണാൻ താൻ ആഗ്രഹിക്കുന്നില്ലെന്നും അവർ പറഞ്ഞു.
മുൻ ഡൈനാസ്റ്റി ഫൗണ്ടേഷൻ രാഷ്ട്രീയവത്കരിക്കപ്പെട്ടുവെന്ന് വിശ്വസിച്ചിരുന്ന എൽബക്യാൻ, ഫൗണ്ടേഷനും അതുമായി ബന്ധപ്പെട്ടവരും റഷ്യയിലെ ലിബറൽ പ്രതിപക്ഷവുമായി ബന്ധപ്പെടുത്തി ശക്തമായി വിമർശിച്ചിരുന്നു. ഡൈനാസ്റ്റി ഫൗണ്ടേഷൻ 'വിദേശ കക്ഷി'യുടെ നിർവ്വചന പരിധിയിൽ പെടുമെന്നും ഫൗണ്ടേഷന്റെ രാഷ്ട്രീയ കാഴ്ച്ചപ്പാടുകൾ പങ്കുവെക്കുന്ന ഗവേഷകർക്കാണ് ഫൗണ്ടേഷൻ ധനസഹായം നൽകുന്നതെന്നും എൽബക്യാൻ ആരോപിച്ചു. ഫൗണ്ടേഷന്റെ പ്രവർത്തനങ്ങളെക്കുറിച്ച് അന്വേഷിച്ച് കണ്ടെത്തിയ കാര്യങ്ങൾ ഓൺലൈനായി പ്രസിദ്ധീകരിച്ചതിനെ തുടർന്ന് ഫൗണ്ടേഷനെ പിന്തുണയ്ക്കുന്നവരിൽ നിന്നും സൈബർ ആക്രമണം നേരിടേണ്ടി വന്നതായും എൽബക്യാൻ പറയുന്നു.
2017ൽ റഷ്യയിലെയും മെക്സിക്കോയിലെയും പ്രാണിപഠനശാസ്ത്രഞ്ജർ കണ്ടെത്തിയ ഒരു പ്രത്യേക ഇനം പരാദ കടന്നല്ലുകൾക്ക് എൽബക്യാൻ എന്ന പേര് നൽകി. ഇതറിഞ്ഞ് അപമാനിതയായ എൽബക്യാൻ ശാസ്ത്ര പ്രസിദ്ധീകരണങ്ങളുടെ കാര്യമെടുത്താൽ യഥാർത്ഥ പരാദജീവികൾ പ്രസാധകരാണെന്ന് മനസ്സിലാകുമെന്നും മറിച്ച് സൈ-ഹബ് അതിന് വിപരീതമായി ശാസത്ര അറിവുകൾ എല്ലാവർക്കും ഒരുപോലെ ലഭ്യമാക്കാൻ വേണ്ടിയാണ് പോരാടുന്നതെന്നും അഭിപ്രായപ്പെട്ടു. ഈ സംഭവത്തെത്തുടർന്ന്, റഷ്യൻ ശാസ്ത്ര സമൂഹത്തിന്റെ ലിബറൽ, പാശ്ചാത്യ-അനുകൂല വിഭാഗങ്ങളുമായി തനിക്ക് ദീർഘകാലമായുള്ള കയപ്പേറിയ ബന്ധത്തിന്റെ പശ്ചാത്തലത്തിൽ, റഷ്യൻ ഫെഡറേഷനിൽ നിന്നുള്ള ഉപയോക്താക്കൾക്ക് സൈ-ഹബ്ബിലേക്കുള്ള പ്രവേശനം തടഞ്ഞു. പിന്നീട് റഷ്യക്കാർക്ക് പ്രവേശനം പുനഃസ്ഥാപിച്ച എൽബക്യാൻ, നിരവധി ആരാധകർ തന്നെ ബന്ധപ്പെടുകയും ഇന്റർനെറ്റിൽ തന്നെ ആക്രമിച്ച ശാസ്ത്ര പ്രചാരകർ എന്ന് സ്വയം അവകാശപ്പെടുന്നവരുടെ അഭിപ്രായങ്ങൾ ശാസ്ത്ര സമൂഹത്തിന്റെ അഭിപ്രായമായി പരിഗണിക്കേണ്ടതില്ലെന്നും ബോധ്യപ്പെടുത്തിയതായി ഒരു അഭിമുഖത്തിൽ പറഞ്ഞു. പരാദ കടന്നല്ലുകൾക്ക് എൽബക്യാൻ എന്ന പേര് നൽകിയ റഷ്യൻ ശാസ്ത്രജ്ഞൻ താൻ സൈ-ഹബ്ബിനെ പിന്തുണയ്ക്കുവെന്നും എൽബക്യാനെ യാതൊരു വിധത്തിലും അപമാനിക്കാൻ ഉദ്ദേശിച്ചിരുന്നില്ലെന്നും വെളിപ്പെടുത്തി.
താൻ ഗവേഷണലഭ്യത പ്രസ്ഥാനത്തിന്റെ ശക്തമായ ഒരു വക്താവാണെന്നും സൈ-ഹബ്ബിന്റെ പ്രവർത്തനം പ്രസ്ഥാനവുമായി വളരെയധികം യോജിച്ച് പോകുന്നതാണെന്നും എൽബക്യാൻ അവകാശപ്പെട്ടു. ഗവേഷണലഭ്യത പ്രസ്ഥാനത്തിലൂടെ പൗരന്മാർക്ക് കൂടുതൽ അറിവുള്ളവരാവാൻ സാധിക്കുമെന്ന് എൽബക്യാൻ വിശ്വസിക്കുന്നു.
2018ൽ പകർപ്പവകാശ നിയമങ്ങൾക്കെതിരെ പോരാടുന്നതിനായി സൈ-ഹബ്ബിനെ പിന്തുണയ്ക്കുന്നവരോട് അവരുടെ പ്രാദേശിക പൈറേറ്റ് പാർട്ടിയിൽ ചേരാൻ എൽബക്യാൻ ആവശ്യപ്പെട്ടു.
ഇതും കാണുക
ഗവേഷണലഭ്യത
ഇ ചാർട്ട്
കാഴ്ച ശക്തി, അഥവാ കാഴ്ചയുടെ കൂർമത അളക്കാൻ ഉപയോഗിക്കുന്ന ഒരു നേത്രചികിത്സാ ചാർട്ട് ആണ് ഇ ചാർട്ട്, ഇത് ടംബ്ലിംഗ് ഇ ചാർട്ട് എന്നും അറിയപ്പെടുന്നു. ലഘുചിത്രം|ഒരു സാധാരണ ഇ ചാർട്ട്
ഉപയോഗങ്ങൾ
അക്ഷരങ്ങളോ നമ്പറുകളോ വായിക്കാൻ കഴിയാത്ത രോഗികൾക്ക് ഈ ചാർട്ട് ഉപയോഗപ്രദമാണ് (ഉദാഹരണത്തിന്, വളരെ ചെറിയ കുട്ടികൾ). ആളുകൾ അവരുടെ മാതൃഭാഷയിൽ അക്ഷരമാല ഉപയോഗിക്കാത്ത രാജ്യങ്ങളിലും ഇത് ഉപയോഗിക്കുന്നു (ഉദാഹരണത്തിന്, ചൈനയിൽ).